5.000 ikasletik gora etxeratuta daude | Gizartea | Berria\n5.000 ikasletik gora etxeratuta daude\nGutxienez 82 ikastetxetara sartu da birusa. Iparraldeko campusetan hamahiru kasu izan dira\nBurlatako (Nafarroa) Askatasuna ikastetxea, sartze egunean. IDOIA ZABALETA / FOKU Tamaina handiagoan ikusi\nOihana Teyseyre Koskarat - Uxue Rey Gorraiz -\nIkastetxeetara ere sartu da gaitza: guztira 5.108 ikasle bakartuta daude Hegoaldean. Javier Remirez Nafarroako Gobernuko presidenteordeak Nafarroako datuak eman zituen atzo. Haur Hezkuntza eta Lehen Hezkuntza soilik hartuta 2.308 ikasle daude konfinatuta. Bakartze horiek 111 taldetan dute eragina, eta, beraz, Remirezek argitu du ziklo horietako taldeen %3,15 daudela konfinatuta. Hau da, guztira, Nafarroako Haur Hezkuntzako eta Lehen Hezkuntzako ikasleen %3,60.\nGutxienez, hemezortzi ikastetxe hunkitu ditu birusak Nafarroan. Azken orduetan, honako herri hauetan itxi behar izan dituzte ikasgelak, besteak beste: Erriberrin, Iruñean, Murchanten, Tuteran, Erratzun, Zizurren, Sarrigurenen, Noainen, Aiegin, Barañainen eta Irurtzunen.\nGisa berean, Eusko Jaurlaritzak EAEko datuak eman zituen atzo: 59 ikastetxetako 79 klase bakartu dituzte, baina ez dute zehaztu zein irakastaldiko ikasleak diren. Osakidetzak atzo jakinarazi zuenez, guztira 2.800 ikasle inguru daude konfinatuta Araban, Bizkaian eta Gipuzkoan. Soraluzeko (Gipuzkoa) institutua da EAEn erabat itxita dagoen eskola bakarra.\nIpar Euskal Herriko datu zehatzik ez bada ere, iragan astetik dozena bat ikastetxetan atzeman dituzte kasu positiboak. Azken datuen arabera, Larresoroko, Biriatuko (Lapurdi) eta Larraineko (Zuberoa) eskolak hetsi behar izan zituen Eric Spitz prefetak. Bestalde, Hendaiako (Lapurdi) eskola bateko klase bat bakartuta dago, eta Basusarriko (Lapurdi) beste bat ere bai.\nBaionako Xaho haurtzaindegia ere itxi zuten iragan astean, lau langilek positibo eman ondoan. Egoera «kontrolatuta» badago, bihar irekitzekoa dute berriz.\nUnibertsitateetara ere heldu da birusa. Iragan astean milaka ikasle sartu ziren Baionako eta Angeluko (Lapurdi) campusetara. Unibertsitatea martxotik egon zen itxita, eta berriz zabaldu zuten sartzea egiteko. Maskara derrigorrezkoa da ikasle eta irakasle guztientzako, eta eskolaz kanpoko aktibitateak debekatu dituzte. Alta, aste bakarrean jadanik hamahiru ikasle kutsatu dira Ipar Euskal Herrian. Paueko eta Aturri Herrialdeetako unibertsitateko Mohamed Amara lehendakariak bigarren fasera pasatzeko agiria izenpetu behar luke datozen orduetan.\nBigarren fasea aktibatu, eta antolaketan zenbait aldaketa gertatuko dira. Ordutegia 22:00 arte hedatzeko eskubidea izanen du lehendakariak, eta larunbatetan klaseak ematen ahalko dituzte. Halaber, klase ez-presentzialak ere emateko antolatu beharko dute irakasleek eta ikasleek. Asteko txandak ezar ditzakeela azaldu du Amarak, prentsan.\nBERRIAk jakin duenez, irakasle zenbaitek salatu dute ez direla erabakien jakinean; eta Amarari leporatu diote soilik prentsan komunikatu izana. Baionako unibertsitateko irakasleak gaur dira biltzekoak datozen asteetako antolaketa finkatzeko. Ikasleengan ere kezka piztu da, klase ez-presentzialak egiteko baliabide eskasiarengatik sustut.\nHegoaldeko unibertsitateetako egoeren inguruko daturik ez dute oraindik zabaldu.\nOihana Teyseyre Koskarat - Uxue Rey Gorraiz


Info7 Irratia - "Hizkuntza bereizgarri gisa izateak entitatea eta ematen duen zerbitzua aberasten ditu"\n"Hizkuntza bereizgarri gisa izateak entitatea eta ematen duen zerbitzua aberasten ditu"\nGuztiok egunero kontsumitzen dugula ekarri du gogora Hizkuntza Eskubideen Behatokiko Garbiñe Petriatik. Kontsumitzea bizi kalitatearekin lotzen dugula iruditzen zaio, eta zabaltzen ari diren kontsumo ohitura berriei erreparatu die.\n2017/04/18 12:33 Eguneratua:\nIzan ere, ikerketen arabera, geroz eta garrantzia gehiago ematen diote kontsumitzaileek gertukoari. Gertutasun horren barnean, bezeroak harreman hizkuntza hautatzeko aukera izatea garrantzitsua dela uste du Petriatik, horregatik iruditzen zaio tresna erabilgarria Baduzu.eus ataria. Kontsumo harremanak euskaraz egitea errazten duen kluba da, euskalgintzako hainbat eragilek elkarlanean abian jarri dutena, euskaraz saldu eta erosi nahi dutenak harremanetan jartzeko.\n"Langile elebidunak ez dira mehatxua, elebakarrak arriskua dira batzuen eskubideentzat"\n"Hizkuntza arrazoiek sortutako hesiak desagerraraziz ere egiten da justizia sozialaren alde"\n"Administrazio euskalduna lortzeko gidaritza hartu eta baliabideak jarri behar dira"\n"Ofizialtasunik ezak hizkuntzaren garapena eta hiztunen eskubideak galarazten ditu"


Atzoko lanuzteei segida emango diete ostiralean eta larunbatean.\nBizkaiko Garraio-sistema Publikoa Bateratu eta Txartel Bakarraren aldeko Foroak aurkezpen agerraldi bat egin du Bilbon. Hain zuzen ere, Foroa LAB, ELA, CCOO, UGT ESK eta LSB/USO sindikatuok eta hainbat gizarte eragilek osatzen dugu; Bilboko Auzo Elkarteen Federazioa, Euskadiko Gazteriaren Kontseilua (EGK), Eguzki, Ekologistak Martxan, Ernai, Gazte Komunistak, Ikasle Abertzaleak eta Ikasle Ekintzak, kasu. Gaurko prentsaurrekoan, Garraio publikorako txartel bakarraren aldeko manifestua aurkeztu dugu.\nDenboratxo bat pasatu da uztailaren 7an, Iruran, TSSTko autobus bat tartean zegoen ezbehar larria gertatu zenetik. Garaian salatu genituen komunikabideetan azaldu ziren hainbat gezur bai eta langileon eskaerei entzungor egiten dion aldundiaren jarrera ere. Egun haietan zehar, gertaera ezberdinen artean, aldundiak hainbat konpromiso hartu zituela gogorarazi nahi dugu. Kurtso hasiera berrirako, hainbat neurri hartzeaz gain, hauek iada martxan izango zirela agindu baitziguten. Honen guztiaren aurrean, errepideko garraioko langileei ez zaigu kalera atera eta hau guztia ozen salatzea baizik geratzen, eta testuinguru honetan egin dugu gaurko elkarretaratzea, Donostiako Gipuzkoa plazan, aldundiko jauregiaren aurrean.


Oskar Santamaría, Author at Mugalari KulturaMugalari Kultura\nMal de la azotea: Hablemos de la mentira moderna que es pensar que sobrevivirás a tu hipoteca\npor Oskar Santamaría / 1 junio, 2021\n«Sacrifícate era el verbo más conjugado de la llamada generación Boomer hacia sus volátiles y recelosos hijos Millennial.\n—Sólo así podrás tener tu pisito y hacer tu vida.—repetían convencidos.\nPobres. Eran otros tiempos».\npor Oskar Santamaría / 16 marzo, 2021\n«La participación fue escasa, pero ante todo fue histórica, por abrir el precedente de la participación sobre las ciudades donde deseamos vivir. Reivindicar el uso público de los espacios no es de ingenuo, no me jodan. Quienes decidieron libremente imaginar su Durango futuro, rechazaron unánimes el ladrillazo, será que algo han visto. No me intenten hacer creer que abstenerse a opinar es lo apropiado, porque abstenerse a opinar es solo estar callado».\nIban Gorriti Izpiritu askea izan du beti Izaskun Ellakuriagak (Iurreta, 1972), baita eskuartean beti izan dituen proiektuetan jardun izan denetan ere. Orain, orain direla urte batzuk atzera seguruasko irudikatuko ez lukeen esperientzia bizitzen ari da. Orain dela urte eta erdi presak eta diruak agintzen zuen munduaren erritmoa gelditu nahi izan zuen. Ordutik, ingelesa jakin barik, gure diasporaren beste muturrera joan zen eta sekula ahaztuko ez duen bizi-abenturan murgilduta dabil. Elkarrizketa hau ezinbestekoa da irakurtzea eta konturatzeko badaudela bizkaitar honen antzera, egunerokoari 'ordagoa' bota eta argazkietan erakusten duen irrifarreagaz arriskatzea aukeratzen dutenak. Ellakuriagak puenting egin du Aucklandeko zubitik, euskara irakasle ibili da, olerkiak argitaratu ditu ingelesez, tetraplejiko batekin belaontzian ere bidaiatu du... Orain Malasian dago eta Helpx bidaiarien elkartruke sareko kide lez bidaian dabil. Esandakoa, txapela buruan eta irrifarrearekin ibili munduan. - Izaskun, zein egunetan txapela jantzi eta hasi zenuen zure bizitza berria munduan zehar? 2012ko apirilaren 24ean hartu nuen hegazkina Loiun eta apirilaren 26an Zelanda Berriko Auckland aireportura heldu nintzen. Bizitza berria, baino gehiago 'abentura' berria deituko nuke. Ze, berez, Bizkaia Irratian bi urteko lanuztea eskatuta eta Lekukom modura egiten nituen komunikazio lanak etenda hasi nuen abentura hau. 40 urterekin, lana eukita eta bizimodu 'egonkor' batekin batzueri zaila egin ahal zaie ulertzea nire erabakia. 'Ausarta' naizela ere askori entzun diet. Izan daiteke bai… baina nik gehiago ulertzen dut barruak aspalditik eskatzen zidanaren bila joan naizela. - Durangotik Zelanda Berrira; Garaiko kiwietatik 'kiwi' bizidunetara. Zer dela eta munduko beste puntara? Hain zuzen ere horregaitik; munduko beste puntan dagoelako. Arrazoiak bat baino gehiago izan ziren. Zelanda Berria betidanik ezagutu nahi nuen. Argi neukan ingelesa hitz egiten duten herrialde batera joan nahi nuela, bide batez ingelesa ikasteko. Eta behin, munduko puntara etorrita, nire erabakian atzera egitea zailagoa izango zela ere kontuan hartu nuen. Bi urteko etena behin hartuta erabakiarekin bai ala bai aurrera egitea nahi nuen. Birritan pentsatu behar duzu Zelanda Berritik bueltan joatea, denbora eta diru asko da. - Maleta oroitzapenez beteta eta burua ingelesez hutsik bidaiatu zenuen? Bai eta ez. Ez naiz ni oroitzapenetan denbora galtzen duenetakoa. Ez nuen ezer berezirik maletan sartu. Eta ingelesa apur bat banekien, testu sinpleak ulertzeko haina. Gainontzean berba oso gutxi, indioen antzera, eta entzunezko ulermena eskas eskasa. - Aucklandera heldutakoan zer izan zan gauzarik positiboena? Pentsatu baino lasaiago heldu nintzela. Non lo egingo nuen jakin barik eta ingeles gutxi berba eginda… harritu egin nintzen nire buruarekin, egoera kontrolpean izango banu bezala eman nituelako hasierako pausuak: mobilerako SIM erosi, informaziokoei laguntza eskatu, lo egiteko lekua aurkitu,… egunerokoa izango balitz lez tenpleagaz. - Zein momentutan bihotzak faltan botatzen ditu etxekoak eta lagunak? Egia esan ez dut herrimin krisirik izan eta horrek ere zelanbait harritu nau. Baina, ia astero neukan Skype saioren bat etxekoekin eta ia hamabostero familiakoei eta zenbait laguni nire gora-beherak kontatzen dizkiet. Hala ere, badira momentu batzuk lagunekin eta etxekoekin gogoratu izan naizena; batez ere, paisaia zoragarrietatik ibilteko aukera izan dudanean. “Hau edo bestea hemen egongo balitz…” pentsatzen nuen horrelakoetan. - Zure bidaian gauza asko egin dituzu, Aucklandeko zubitik puenting ere. Zelangoa izan zen esperientzia? Urte eta bi hilabete bertan bizi eta azken egunean izan zen. Egunero etxetik ikusten nuen zubia eta horrelakoak beti gustatu izan zaizkit. Orain dela urte asko Euskal Herrian puenting egiteko aukera izan nuen orduko Durangoko abentura taldearekin (ez dut gogoratzen izena). Zelanda Berria abentura kirol guztietarako herrialdea da. Eta berez, Aucklandekoa ez da saltorik espektakularrena; Queenstown edota Taupo dira lekuak. Saltoa itzela. Gozada bat. Hori bai, bat, bi, hiru esandakoan gehiago pentsatu barik bota nuen nire burua zubitik eta gero, txilio ozen luzea bota. Hortik aurrera lasaitasun totala eta aurpegian irribarrea. - Bolondres zereginetan murgildu zinen: munduko triatloi txapelketak, Zelanda Berriko Ukelele jaialdian, Art in the Dark proiektuan, Aucklandeko Arte eta kultura jaialdian, idazleen jaialdian… Zelan laburbilduko zenituzke? Ingelesa praktikatzeko, jendea ezagutzeko eta lan esperientzia izateko aukerak aprobetxatzeko modu ezin hobea. Ausardia puntua behar da zeure burua horrelakoetara aurkezteko, baina lehen pausua ematea da zailena. Gero, gehienetan, jendeak eskuzabal hartzen zaitu. - Olerkien liburu bat ere idatzi duzu? Non irakurri genitzake zure hiru olerkiak, euskarara ere itzulitakoak? Bolondres lez lan egiteko aukerak aprobetxatzeaz aparte, doakoak ziren hitzaldi eta tailer askotan parte hartu dut… beti ere ingelesean sakondu eta jendea ezagutzeko. Horretako tailerretako bat emakumezkoentzat idazkera tailerra izan zen. Animatu eta izena eman nuen. Tailerrean, besteak beste, olerkigintza, mikroipuinak nola idatzi landu genituen. Tailerraren amaiera gisa, Aucklandeko Udalak gure lanekin liburuxka bat argitaratu zuen. Nik aipatu nien, ingelesezko bertsioaren ondoan euskarazko itzulpena argitaratzea gustatuko litzaidakeela. Eta halan argitaratu dira nire hiru olerki labur. Oso sinple eta basikoak dira. Balio literario eskasekoak. Baina nire 'abentura' honetako parte garrantzitsuak. Ez dut uste online irakurri daitezkeenik. Etxekoei bidali nizkien liburuaren ale batzuk. Gainontzean, liburuaren aurkezpenean irakurketa librea egin genuen eta olerkietako bat euskaraz eta ingelesez irakurri nuen eta hori bai, hori youtubera igo nuen (nahiz eta kalitatea ez den hoberena…) - Zelandaberritar baten andereñoa ere izan zinen. Nolatan sortu zen esperientzia kuriosoa? Zelanda Berriko informazioa eskuratzeko parte hartzen nuen foro baten euskaraz agurtzen nuela ikusi zuen eta bera jarri zen kontaktuan nirekin. Lau urte atzera euskal gramatika liburu bat erosi eta bere kabuz hasi zen euskara ikasten. Hizkuntza ezezik, euskal kultura, bizimodua, historia, egoera politikoa izan genituen berbagai gure saioetan. Nik ingelesa praktikatzen


Zenbat diru duzu zuk? | Bizigiro | Berria\nGutxi hitz egiten dugu diruaz. Deserosoa omen da, edukazio txarrekoa, itsusia. Afera pertsonala, etxe barruan kudeatu beharrekoa. Gure egunerokoan duen pisua zenbatekoa den kontuan hartuta, gutxi ez, gutxiegi. Zutabeak idazteak ere ez du inor aterako pobreziatik. Baten batek pentsa lezake kanpo-sponsorren bila hasi naizela, topatu ere topatu dudala bakarren bat, eta horregatik aipatuko dudala hirugarrenez —eta zin dagit, azkenekoz— La Resistencia saioa hemen. Baina ez; eskainiz gero bi aldiz pentsatu beharko banu ere, nire hurrengo alokairua ez du, oraingoz, Movistarrek ordainduko.\nMaiz aurpegiratu dioten gisan, diruari buruzkoa da David Broncanoren elkarrizketa aurreikusezinetan jakintzat eman daitekeen galdera bakarra; behin ere huts egiten ez duena: «Zenbat diru duzu zuk?». Gonbidatu batzuek itaunari izkin egiteko modu ez-originalegiak bilatzen dituzte; beste batzuek jabetzekin lotutako datu anbiguo samarren bat aipatzen dute; eta bakarren batek, itzulinguru parearen ondoren, egiazko datua izan daitekeena ematen du. Kasu denetan da begi-bistakoa gonbidatuaren deserosotasuna; aitorpenak erabat biluziko dituen sentsazioa. Susmoa dut, ordea, deserosotasuna puztu egiten dela poltsikoko kopuruaren tamaina handitu ahala. Dagokiena baino gehiago dutela uste dutenei eragiten diela, batez ere, beldurra eta kezka. Ez baitut nik konplexu handirik kontuan 600 euro eskas eta kooperatiba batean 5.000 euro besterik ez dudala aitortzeko.\nAriketa Euskal Herriko telebistetara ekartzeko modukoa da; Gure Kasa saiora, esaterako. Hartara jakingo genuke zenbat diru (eta jabetza) duen Imanol Agirretxek; zenbat Kattalin Minerrek; zenbat Andoni Ortuzarrek; zenbat Koldo Almandozek; zenbat Ane Irazabalek; zenbat Maider Undak; zenbat Jose Luis Kortak; zenbat Izaro Andresek. Nago horren berri izateak irauliko lituzkeela zenbait aurreiritzi; azalduko lituzkeela makina bat erabaki; salatuko lituzkeela bestela itzalpean geratzen diren kultur politiken —eta bestelakoen— ondorio desorekatuak. Kultur industriako prekarioenak maiz sortzaileak diren herri honetan, oso bestelakoa baita argazkia diruari begiratzen zaionean. Gutxi hitz egiten dugu diruaz. Horrek mesede nori egiten dion kontuan hartuta, gutxi ez, gutxiegi.


URA | Garagardo ahotsa\n2011(e)ko apirilak 20 -n igor-kargitaratuta\nNahiz eta denok dakigun zer den ura, agian ez da hain ezaguna izango garagardoa ekoiztean duen garrantzia. Uraren konposizio kimikoa edo ur mota bakoitzaren ezaugarriak oso lotuak egon dira historian zehar ekoiztu diren garagardo mota desberdinekin.\nGaragardo ekoizle ezberdinak, beraien inguruan zuten ur iturrien inguruan kokatzen joan ziren, bertan ekoiztutako garagardoari, erabilitako urak emandako bereizgarritasunaz baliatuz.\nHori horrela izanik, garagardo mota ezberdinek erabilitako ur mota bakoitzari, garagardo motaren izena eman zaio.\nPilsen ura adibidez, gogortasun suabe (Kaltzio eta magnesio gatzen kontzentrazioaren araberakoa) eta gatz eduki gutxiko ur mota bezala ezagutzen da. Pilsen edo Lager garagardo ezberdinak egiteko oso egokia.\nMunich ura, gogortasun ertainekoa da. Garagardo ilunagoak ekoizteko egokia da, non normalean Pilsen garagardoak baino garraztasun gutxiago duten.\nDortmund ura, gogortasun handiko ura da. Export bezala izendatzen diren garagardoak egiteko egokia.\nViena ura, oso gogortasun handiko ura da. Viena eran eginiko garagardoak egiteko aproposa. Garraztasun ertaineko garagardoak izaten dira hauek normalean.\nBurton on Trent ura, garagardoa egiteko gogortasun handiena duen ur mota da. Ale motako garagardoak egiteko aproposena.\nKategoria Lehengaiak, etiketak lehengaiak, ura by igor. Gorde lotura.


AZALA / ABENTURA KIROLEN BLOGA / Xabier Amorrortu\nPeter Slack zerua zapaltzen, Slack-linearen zale amorratua.\nXabier Amorrortu gazte elorrioarra aurkeztu nahi dizuegu honako honetan. Natura eta adrenalinaren maitale honek barruan duen guztia jartzen du praktikatzen duen jarduera bakoitzean. Benetan plazerra da Inguru Abenturan horrelako altxorra izatea.\nAzken aldian Slack-linea gogotsu hartu du eta atzo bertan argitaratu zuen azken urtean grabaturiko irudi ederrenekin egindako bideo ikusgarri hau.\nHobeto ezagutu nahi baduzue, hona hemen uztailean Anboto aldizkariak egin zion elkarrizketa:\nElkarrizketarako hitzordua jartzeko deitu diogunean, zubi-saltoa egiten harrapatu dugu Xabi Amorrortu elorriarra. Hurrengo deian eskalatzen zebilen. Horrelakoa da abentura kirol teknikari baten bizitza. Inguru abentura kooperatibako kidea da.\nZelan sortu duzue Inguru kooperatiba?\nGasteizko bi lagunek Inguru Abentura enpresa gisa sortu zuten duela hamar urte, Gasteizen. Aurreko abenduan, lan karga handia zutela-eta, kooperatiba sortu genuen, lantalde sendo bat osatzeko asmotan, eta beste sei gazte sartu ginen.\nGure ekintza guztiek naturagaz eta kirolagaz lotura duten arren, hiru arlotan sailkatuko nuke gure eskaintza. Lehenengoa, ekintza gidatuena da: gida bategaz ekintza bat egitera joaten dira, kirol horren inguruko jakintzarik eduki beharrik gabe: eskalada, zubi-saltoa edo arroila-jaitsiera egiten dute, edo kobazuloak arakatzen dituzte, esaterako. Bigarren eskaintza ikastaroek osatzen dute. Ekintza berberak dira, baina, egun-pasa joan beharrean, horien ezagutzan sakontzen dute partaideek. Azken arloa, jaialdiei zuzendutakoa da, eta tirolinak, slackline praktikatzeko aukera eta ohe elastikoak eskaintzen ditugu, adibidez.\nZein ekintza duzu gustukoen?\n16 urtegaz katu batzuk erosi nituenetik eskalatzea pasio bat izan da beti. Espeleologia talde baten ibili naiz urte askoan, kobazuloetako mapak egiten. Gaur egun dena utzi dut alde batera, eta daukadan denbora gutxia slackline egiteari eskaintzen diot. Hurrengo astean, adibidez, Poloniara joango naiz, Urban Line Festivalean arlo horretan jardutera.\nZubi-salto mota berezi bat ere lantzen duzue.\nNazioartean modan jarri den swim rock modalitatea da. Labar batean tirolina bat jartzen dugu aldetik aldera. Amildegiaren alde batetik egiten duzu, baina amildegi erdian dagoen tirolina batera lotuta zaude.\nNora joaten zarete ekintza horiek guztiak egitera?\nGure lanean, zorionez, egunero izaten ditugu aldaketak, eta Euskal Herri osoan mugitzen gara. Berriatuan zubi-saltoa egiten dugu, eta Merelluditik Lekeitiorako bidean kobazulo aberats bat dugu; Mañari inguruan kobazulo errazak daude; Elorrion ere hasi gara Besaideko kobazulo batera joaten; eta Eginon eta Atxarten eskalada, rappela eta tirolina egiten ditugu.\nEkintza horiek arriskuagaz lotzen dira. Horrela da?\nAutobabesaren inguruko kanpaina bat egiten gabiltza orain, batez ere gazteei zuzenduta. Arriskua egunero daukagu gertu, baina badakigu arriskua kudeatuz gero, ekidin egin daitekeela. Baina, hala ere, badaude gure esku ez dauden faktoreak.\nZelakoa da zuen bezeroen profila?\nAlde batetik, gazteak ditugu. Multiabentura ikastaroak ematen dizkiegu gazteei ikasturtero, baita udalekuetan ere. Eta, bestetik, asteburuetan gazte taldeak daude. 20-30 urte bitarteko taldeak izaten dira.\nAbentura kirolak harrapatu egiten du?\nBai, sarritan gertatzen da hori. Pertsona batek arroila bat jaisten duenean, gehiago gura izaten du. Gero, ikastaroak jasotzera pasatzen da. Horregatik, bidaia bereziak eskaintzen ditugu: Italiara arroilak bajatzera joaten gara, eta Marokora bidaia bat prestatzen gabiltza.\nAnboto2014-07-18 11:40 Akuilua\tElorrio\nXabier Amorrortu 4 / 2 / 2015 - 15348 Bisita\nEUSKALDUNEN ILARGI EGUTEGIA 9 / 3 / 2016 - 8819 Bisita\n19. Korrika EUSKAHALDUN! 11 / 3 / 2015 - 7925 Bisita


LibreOffice Calc-eko aukerak\nIreki kalkulu-orri bat, eta aukeratu LibreOffice - HobespenakTresnak - Aukerak - LibreOffice Calc.\nKalkulu-orrien dokumentu berrietarako ezarpen lehenetsiak definitzen ditu.\nLibreOffice Calc aplikazioko leiho nagusian bistaratuko diren elementuak definitzen ditu. Tauletako balioen nabarmentzea erakutsi edo ezkutatu dezakezu.\nLibreOffice Calc aplikazioaren formula-sintaxia eta kargatze-aukerak definitzen ditu.\nAldaketak elkarrizketa-koadroak dokumentuetan gordetako aldaketak nabarmentzeko hainbat aukera zehazten ditu.\nLibreOffice Calc aplikazioaren bateragarritasun-aukerak definitzen ditu.\nTitle is: Kalkulu-orriaren aukerak


Iraia Iturregi eta Txetxu Rojo enbajadore izango dira UEFA EURO 2020 Lehiaketan - bizkaie.biz\nIraia Iturregi eta Txetxu Rojo enbajadore izango dira UEFA EURO 2020 Lehiaketan\nBizkaie! 2019-06-07 10:14 Kirola\nSailkatzeko hiru partidu eta final-zortzirenetako bat jokatuko dira Bilbon.\nIzendapen bi horreen helburua UEFA EURO 2020 lehiaketearen testuinguruan, Bilboko egoitzako ordezkariak izatea eta emakumeen futbolaren eta nazinoarte mailako futbolari bi horreen bidez identidade propioaren garrantzia aintzatestea.\nBilbo ekitaldi handi honen 60. urteurrena hartzeko Europako 12 egoitzetako bat da; UEFA EURO 2020 jokatzeko izentautako egoitzak 12 dira; Amsterdam, Baku, Bilbo, Bukarest, Budapest, Kopenhage, Dublin, Glasgow, London, Munich, Roma eta San Petersburgo. Horren arabera, bermatuta dago historiako UEFA EURO handiena izango dala eta aurreikuspenen arabera, telebistako kateetan 5 mila miloe ikusle izango dira eta ekitaldi hau zuzenean jarraitu ahal izango daben zaleak 3.000.000 izango dira izentautako 12 estadioetan. Bilbon sailkatzeko hiru partidu eta final-zortzirenetako bat jokatuko dira: bagilaren 15, 20, 24 eta 28an, hain zuzen be. Lau partida horreetatik hasierako hirurak, 15ean, 20an eta 24an jokatuko diranak,\nlehiaketako E taldekoak izango dira. Laugarren partidua, bagilaren 28an jokatuko dana, final-zortzirenetako bat izango litzateke eta horretan B Taldeko irabazleak eta taldeetan (A, D, E edo F) hirugarren sailkatuetako batek jokatuko leukie.\nLau partidu horreek San Mamesen ikusi ahal izateko sarreren salmentearen lehen fasea egun batzuk barru, bagilaren 12tik garagarrilaren 12ra arte izango da. Sarrerak eskuratu hemen.\nAthletic Clubagaz historian 100 partida jokatzea lortu eban lehen emakumea da. Urte askotako kapitain ohiak futbola 15 denporaldi jokatu ostean itxi eban, Ligako lau txapelketa eta Europa Sub´19 txapelketa bat irabazi eta 402 partida jokatu ondoren. Gaur egun Athletic Clubeko talde teknikoko kidea da.\nGaztetik jokatu eban Athletic Clubeko beheko kategorietan harik eta 1965-66 kanpainan, Bilbao Athleticetik lehen plantilara igoteko pausua emon arte.\nFutbola itxi ebanean, 541 partidu zituan jokatuta, taldearen partidu gehien jokatu dauen bigarren jokalaria. 67 gol eta Kopako titulu bi irabazteaz gan, 1977an, UEFA Kopako txapeldunorde izatea lortu eban, baita Kopako beste hirutan txapeldunorde izatea be.


Grafologia - Wikipedia, entziklopedia askea.\nGrafologia gizabanako baten nortasuna deskribatzen duen sasizientzia da, bere izaeraren ezaugarri orokorrak, oreka mentala, bere emozioen jatorria eta inteligentzia mota zehazten duena, esku-idazkeraren azterketaren bitartez. Grafologo batzuen ustez, gaixotasun fisiko eta mentalen maila diagnostikatzeko ere balio du.\nVictor Hugoren sinadura\nIkasketa enpiriko gehienek ezin izan dute grafologiaren eraginkortasuna baieztatu, beraz, sasizientziatzat hartu ohi da.\nGrafologiaren eta auzitegi-kaligrafiaren terminoak ezin ditugu nahastu. Azken hau kriminalistikan erabiltzen da, adibidez, dokumentu baten sinadura egiazkoa edo faltsua den egiaztatzeko, baita suizidio oharretan ere. Hainbat teknika erabiltzen dira horretarako, tintaren, paperaren eta idazmakina motaren analisiak batik bat. Judizialki onartuta dago praktika hau, pertsonak identifikatzeko asmoarekin.\n2 Oinarri orokorra\n3.2 XIX eta XX.mendeak\nGrafologia hitza erro grekotik "grafos=idazkera" eta "logos=diskurtso"tik dator. Erro berdinak dituzten hainbat hitz badaude, Antropologo, Biologo, Psikologo, Grafopatologia, Grafomaniako, Grafista, Grafopsikologia, Psikografologia, Grafometria, Grafoanalisi, Grafoteknologia...\nGrafologia baieztapen orokor batzuetan dago oinarrituta: "Idazten dugunean, egoa aktibatuta dago, baina ez da beti horrela. Aktibitate hau puntu altuenean egon daiteke, idazlearen esfortzua behar denean, eta puntu baxuenean, idaztearen ekintza ohitura bihurtzen denean".\nHuarte San Juanekoa (1529-1588) mediku eta filosofo espainiarra zen. Zientzietarako ingenioen azterketa (1575) lanean, "gizonen gaitasunen ezberdintasuna eta bakoitzaren letra generoa" aipatzen da. Psikologia diferentzialaren, orientazio profesionalaren eta eugenesiaren aitzindaritzat hartzen da, eta Neurologia, Pedagogia, Antropologia, Patologia eta Soziologiari ekarpenak ere ematen dizkie. Prospero Aldorisius filosofoak 1611.urtean argitaratu zuen "Idengraphicus Nuntius" lana, non idazkera nola aztertzen den azaltzen zuen.\nXIX eta XX.mendeakAldatu\nXIX.mendean, Abate Flandrin eta Jean Hippolyte Michonen azterketak dira esanguratsuenak. Ikasketa urteen ondoren, Michonek lehen arauak ezarri zituen, eta Sisteme de grafologie argitaratu zuen 1871.urtean. Horregatik, grafologia modernoaren aita bera izan zela esaten dugu.\nXX.mendearen hasieran Crepieux Jamin lan hau hobetu egin zuen. "Grafologiaren ABC (1930)" argitaratu zuen, non mota grafikoak azaldu eta nortasunarekin erlazionatzen dituen. Adibideak ere erabiltzen ditu, Rousseau, Montesquieu eta Beethovenen letra aztertuz. Grafologiaren erabilpen praktikoa eta Izaeraren idazkera honek idatzitako liburuak dira, gaur egungo grafologiaren oinarri direnak.\nGaur egun, grafologia giza baliabide bulegoetan erabiltzen da bereziki, 2004.urtean Grafismoaren Zientzien Institutuak egindako ikasketak esaten duen bezala. Honen arabera, Espainiako bulego hauen %90ek erabiltzen dute teknika hau elkarrizketetan, lanpostuak ardura maila altua behar duenean bereziki.\nGrafologia fisiologikoa: mugimendu grafikoak eta burmuineko jatorriarekin erlazionatzen du.\nMedikuntza-grafologia: gaixotasunen diagnostiko eta segimendurako.\nGrafometria: emaitza estatistikoak ateratzeko, maiz programa informatikoen kalkulu eragiketetan.\nGrafologia emozionala: emozioak aurkitzea idazkeraren edukiak aztertuz.\nEnpresa-grafologia: Giza Baliabideen kudeaketan, orientabide pertsonalean, karguen balorazioetan, lidergoa, promozioak.\nHaur eta nerabe grafologia: etapa hauetan gertatzen den idazkeraren bilakaera, nortasunaren garapenari dagokionez ikastea.\nGrafopsikologia: Idazketaren psikologia edo Psikografologia ere deituta, teknika grafologiko aurreratuak erabiltzen ditu, nortasunaren interpretazio zientifiko bat emateko.


Udala eta herriko ikastetxeak elkarlanean, kurtso berriari ekiteko — Zumaiako Udala\nUdala eta herriko ikastetxeak elkarlanean, kurtso berriari ekiteko\n2020/2021 ikasturtea datorren astelehenean hasiko da, eta ezohiko egoerari aurre egiteko, Zumaiako Udala eta herriko eskolak elkarlanean ari dira. Udalak hainbat guneren garbiketa zerbitzua indartuko du, eta herriko hainbat espazio eskolen erabilerarako gordeko ditu.\nGaur bertan Zumaiako Herri Eskolako eta Zumaienako zuzendaritzako ordezkariekin bildu dira udal ordezkari eta teknikariak, horien beharren araberako neurriak adosteko.\nAlde batetik, Udalarenak diren ikastetxeetan garbitasuna indartuko da Eusko Jaurlaritzako Hezkuntza Sailak ezarritako protokoloak ahalik eta ondoen betetzeko, eta bestetik, herriko hainbat espazio ikastetxeen erabilerarako gordetzea adostu dute. Gainera, Zumaiako Institutuko klaustro-bilerak Aita Mari zinean egingo dituzte.\nHaurreskolako ordezkariekin ere bildu da Udala azken aste honetan, eta Arrangoletako plaza itxita egongo da eskola zabalik dagoen bitartean. Halaber, EUDELen eskaerari erantzunez, Udalak ikasgela moduan erabili daitezkeen eraikinen zerrenda prestatu eta bidali du.\nZumaiako Udalaren nahia da, egoera berezi honetan, eskolei ahalik eta erraztasunik handienak ematea beren jarduera garatzeko. Gainera, aurrerantzean ere harremanetan jarraitzeko borondatea agertu dute.\nHerriko hainbat gunetan, eskolek lehentasuna\nIkastetxe bakoitzak inguruko espazioak erabiltzea adostu dute. Eskolentzat gordetako espazioetan lehentasuna izango dute eskoletako haurrek, eta herritarrei eskatzen zaie espazio horietan arduraz jokatzeko, ahal dela, eskolako orduetan ez erabiltzeko eta unean uneko jarraibideak errespetatzeko. Eskolak ohiko espazioetatik aterako diren honetan herria haurrentzat eremu seguru, atsegin eta gozagarri egitea herritar guztion ardura dela nabarmendu dute.\nHonakoak dira eskolek erabiliko dituzten guneak:\nHerri Eskolak Puntanoetako jolas-parkea, Aitzuri frontoiaren aurreko berdegunea eta Marianton parkea erabiliko ditu; azken bi gune horietan txakurrak ibiltzea debekatu egingo da haurrek lasai erabili ahal izan dezaten.\nHaurreskolaren kasuan, Arrangoleta plaza herritarrentzako itxita egongo da haurreskola irekita dagoen orduetan.\nZumaienak ikastetxearen ondoan dagoen Bidabeazpiko jolas-parkea eta Foronda gaina erabiliko ditu.\nIrailaren 1ean zabalduko dute Zumaiako Musika eta Dantza eskolako matrikulazioa 2020/08/28


Europako errugbi finalak San Mamesen | Visit San Mames\nSan Mameseko errugbi finalen inguruko xehetasun guztiak kontatuko dizkizugu. Adi!\nHasi da atzerako kontaketa San Mameseko Europako errugbi finaletarako. Maiatzaren 12an izango da final handia “Katedralean”, eta horren inguruko informazio guztia eman nahi dizugu.\nSan Mameseko Europako errugbi finalen inguruko xehetasun guztiak\nOrain arte ere oso argi utzi nahi izan dugu San Mames berria ez dela futbol zelai soil bat. Askoz gehiago ere bada!!\nNazioarteko ospea izan duten hainbat ekitaldi egin dira San Mamesen dagoeneko, hala nola rock kontzertuak. Hala ere, oraindik ere badaude batzuk egiteke, Eurokopa 2020 lehiaketako E taldearen partidak, esaterako.\nBaina ez da 2020ra arte itxaron beharrik izango. Aurten, San Mamesen beste kirol hitzordu garrantzitsu bat ikusteko aukera izango dugu, Europako errugbi finalak. Bai, San Mames nazioarteko kirol arloko erreferente dela erakutsi dugu beste behin ere.\nSan Mames zelaia, Europako errugbi finalen egoitza\nEz zen erraza izan San Mamesen errugbi finalak egiteko aukera geureganatzea. Lehiaketa bidez erabaki zen, eta hautagai ugari zeuden Bilboz gain, horien arten errugbia kirol nagusitzat duten hiriak.\n“Hautagaitza bikainak izan ditugu, eta horrek aitortzen du ezarritako prozeduraren gardentasuna eta zehaztasuna. Bilboko estadioa oso modernoa da eta ekonomia eta eraginkortasun berme onak ditu. Hori horrela izanik, zaleek esperientzia ederra biziko dute errugbiaren inguruan, eremu berri batean". Vincent Gaillard, nazioarteko organismoko zuzendari nagusia.\nBizkaiko hiriburua Cardiff eta Newcastle hiriei gailendu zitzaien. Azken hori izango da 2019ko denboraldiko finalak antolatuko dituena.\nOso pozgarria da errugbi ona beste eremuetako zaleengana gerturatzea. Bilbo leku ederra da eta berritasun ukitu bat emango die gure txapelketei. Gainera, gure kirola beste leku batzuetara zabaltzeko aukera da”. Simon Halliday, EPCRko presidentea.\nDatak eta sarreren erosketa\nMaiatzaren 11n izango da Challenge Cup; aldiz, hurrengo egunean, maiatzaren 12an, Champions Cup delakoa izango da.\nSarrerak pasa den urtean jarri ziren salgai eta erritmo onean doaz. Sarreren prezioa 20 eta 95 euro artekoa da, lekuen arabera.\nDatu adierazgarri moduan, honakoa aipa dezakegu: albistea eman eta hurrengo hiru asteetan, European Professional Club Rugby erakundeko sarrerak saltzeko online plataformak 16.000 sarrera inguru saldu zituen.\nZelai berriak 53.289 leku ditu eta espero dugu zale guztientzako espazio nahikoa edukitzea. Ziur gaude kirol ikuskizun aparta izango dela.\nErrugbia, gorantz doan kirola\nErrugbia Ingalaterran sortu zen XIX. mendean. Apurka-apurka, Espainian eta, bereziki, Euskal Herrian zaleak irabazten joan da.\nKontaktu fisikoan oinarritutako kirola da, baina ohorea eta aurkariarenganako errespetua funtsezkoak dira, oso presente daude. Hori dela eta, kirolariek eta jendarte osoak miretsitako jarduera bihurtu da.\nGainera, errugbiaren eraso estrategia beste kirol eta sektore batzuetan ere erreferente bihurtu da.\nZalantzarik gabe, berri ona da Bilbo eta San Mamesentzat horrelako kirol jarduera bat izatea. Kirol honen mundu mailako zaleei harrera eta lekua egingo diegu eta gure zelai honetan errugbiaz gozatzeko aukera bikaina izango dugu.


ADMINISTRAZIO ELEKTRONIKOAREN SOLUZIOAK PROPOSATZEN JARRAITZEN DU ANIMSAK KIDE DIREN TOKI ENTITATEENTZAT – ANIMSA\nADMINISTRAZIO ELEKTRONIKOAREN SOLUZIOAK PROPOSATZEN JARRAITZEN DU ANIMSAK KIDE DIREN TOKI ENTITATEENTZAT\nDatorren 2016ko urriaren 2an, indarrean hasiko dira Herri Administrazioen Administrazio Prozedura Erkidearen 39/2015 Legea eta Sektore Publikoaren Araubide Juridikoaren 40/2015 Legea; administrazioen eta herritarren arteko harremanak eta administrazioen barne funtzionamendua zein haien arteko harremanak arautzea dira bi lege horien helburu nagusiak.\nLege berri horietan, oso kontuan hartu da azken urteotan IKTen (Informazioaren eta Komunikazioen Teknologiak) garapena. Tramitazio elektronikoa funtsezko tramitazio bilakatu da, “paperezko” tramitazioaren gainetik; izan ere, hemendik aurrera, erabat salbuespenekotzat joko da paperean egiten dena.\nGainera, beste printzipio batzuk ere aintzat hartu dira testu horiek garatzeko orduan, hala nola gardentasuna, arintasuna, prozeduren sinplifikazioa edo administrazioen arteko lankidetza.\nHerritarrek administrazioarekin bitarteko elektronikoen bidez erlazionatzeko duten eskubidea, 11/2007 Legeak ezartzen zuena, obligazio izatera igaro da kolektibo jakin batzuen kasuan (pertsona juridikoak, profesionalak, elkargokideak, langile publikoak, eta abar), ezinbestez erlazionatu behar baitira bide elektronikoaren bidez.\nEuskarri elektronikoan egin behar dira ezinbestez zenbait kontzeptu, adibidez udal erregistroa, artxibategi bakarra, jakinarazpenak, ekintza publikoen dokumentuak edo udal espedienteak berak, eta, beraz, herritarren esku jarri behar dira entitatearen egoitza elektronikoan.\nANIMSAk, udalen bazkide teknologikoa den aldetik, uste du funtsezko eginkizuna duela eraldatze horretan, honako lan hauek guztiak egiten ari baita: soluzio propioak garatu; merkatuko beste soluzio batzuk integratu; Udalei laguntza eta babesa eman haiek ezartzeko orduan; edo abian jarri zerbitzu horiek emateko erabiliko diren teknologia-azpiegiturak, teknologia haiek guztiak erabiliz.\nBeste behin, Nafarroako Udalen arteko estrategia bat izatea –lankidetzan aritzeko eta elkarte gisa funtzionatzeko– oso lagungarria izanen da, dudarik gabe, legeriak ezarritako helburuak lortze aldera.


"Hilabete gogorrak bizi izan ditugu, kontzertuetara itzultzea oso polita izaten ari da" - Diario de Noticias de Alava\nIñigo Setuaín Antoñanzas Kugel Ensemble laukoteko saxofoi-jotzailea\n"Hilabete gogorrak bizi izan ditugu, kontzertuetara itzultzea oso polita izaten ari da"\nIñigo Setuaín saxofoi jotzaile gasteiztarrak kontzertua eskainiko du gaur Jesus Guridi Musika Kontserbatorioko Gela Nagusian, 20.00etan\ne. f. domínguez / josu chavarri 08.09.2020 | 00:34\nIñigo Setuaín Antoñanzas. KUGEL ENSEMBLE LAUKOTEKO SAXOFOI-JOTZAILEA Josu Chavarri\nIñigo Setuaín Antoñanzas. KUGEL ENSEMBLE LAUKOTEKO SAXOFOI-JOTZAILEA\nGASTEIZ – Principaleko ganbera zikloak, beste erakunde batzuen artean Diario de Noticias de Alava egunkariaren babesa duena, gaur ekingo dio bederatzigarren edizioko programazioari. Ordu gutxiren buruan, Kugel Ensemble saxofoi laukoteak kontzertua eskainiko du Jesus Guridi Musika Kontserbatorioko Areto Nagusian. Iñigo Setuain gasteiztarrak, Luis Homedes Lopezek, Cristina Arcos Canok eta Pedro Caballero Garciak osatuko dute Kugel Ensemble.\n"Oso hunkituta gaude Gasteizera itzuli eta Ganberako Ziklo nagusian, gure etxean, egitearekin. Guretzat harro egoteko modukoa da", aitortu du Iñigo Setuain saxofoi jotzaileak. Hala ere, itzultzeak eta etxean jarduteak ez ditu izutzen. Iñigo Setuainek 26 urterekin nazioarteko hainbat sari irabazi ditu, azkena duela bi urte baino gutxiago XX International Chamber Music Competition Luigi Nono txapelketan Kugel Ensemblerekin finalista geratu ondoren. Bere arrakastaren osagai nagusia konstantzia dela dio, baina batez ere bederatzi urte zituenetik musikarekiko duen pasioa eta maitasuna.\nGasteizera itzuli eta gaur egingo duzue Principaleko ganbera zikloaren itzulera estreinatuz.\n–Hori da. Ilusioz gainezka gaude, bost urte dira Gasteizen jotzen ez genuela eta luxu handia da etxera itzultzea eta printzesaren ganbera-zikloan egiteak harrotasunez betetzen gaitu. Gainera, agertokietara itzultzeko gogo handia genuen, faltan botatzen genuen. Guk kontzertu hau eskaini ahal izateak bi gauza handi esan nahi ditu: bata, musika nagusiaren zikloari berrekitea, eta bestea, gu ere itzultzea. Jendea kontzertura joatera animatzen dut, bultzada txiki bat behar dugu egoera normalizatzeko. Orain, mundua den bezala, gauzarik politenak, gozamenezkoak eta erlaxaziozkoak ahazten zaizkigu. Dena ez da gauza txarra, ezta datu txarrak ere.\nKonfinamenduaren ondoren egiten duzuen lehen kontzertua da?\n–Ez, besteren bat egin dugu, baina lehena da Gasteizen egiten duguna. Joan den igandean Madrilen eman genuen kontzertua eta duela gutxi Cuencan. Martxoan alarma-egoera ezarri eta konfinatu gintuztenean, gelditu egin behar izan genuen eta hilabete gogorrak bizi izan ditugu, kontzertuetara itzultzea oso polita izaten ari da.\nNola bizi izan duzue konfinamendua?\n–Nahaspila bat izan da. Gasteizen nengoen, hegaldi batzuk hartuta genituen eta dena baliogabetu behar izan genuen. Nire lagun batzuk Suitzan harrapatu zituen ikasten ari ziren lekuan. Haietako batek ere nahiago izan zuen Caceresera itzuli, bere etxera. Beste batzuek han geratzea erabaki zuten. Ziurgabetasun handiko hilabeteak izan dira.\nEta zu non zeunden, Suitzan ere?\n–Ez, Gasteizen nengoen. Ikasketak Suitzan amaitu nituen 2019an eta aurten Gasteizen nengoen kontzertuak eskaintzen eta antolatzen. Kontzertu batzuk emango ditugu eta laster besteek Suitzara itzuli beharko dute ikasketekin jarraitzeko.\nKonfinamenduaren ondoren, gaurko kontzertua orduan Euskadin ematen duzuen lehena da.\n–Bai, eta etxera itzultzea beti da polita. Kontuan izan behar da, gainera, emozioz gainezka nagoela, hamaika urte eman ditudalako Jesus Guridi Korserbatorioan nire irakasleekin eta bertan ikasi nuen guztiarekin. Izugarri gustatzen zait hona itzultzea, oso pozik nao aukera hau izatea.\nKontzertuen bolumen bera izaten ari zarete konfinamenduaren aurretik izandakoarekin alderatuta?\n–Nire kasuan, nire agendak ez du eragin handirik izan. Kontzertuak atzeratu dira, baina ez dira bertan behera utzi, eta hori oso positiboa da guretzat. Pozik gaude alde horretatik. Aste osoa mundu mailako biretan ematen duten kontzertuetatik bizi diren musikariek ziur baietz, baina oraingoz nire kasuan behintzat ez.\n26 urte eta nazioarteko hainbat sari eta mundu mailako kontzertuez betetako agenda dituzu. Oso lanbide bokazionala da.\n–Konstantzia da. Eta gogor lan egin egitea. Nire ustez, zerbait egiten baduzu, ondo egin behar da; ikasi, eta gogor lan egin. Egiten duzunari pasioa ematea eta egiten duzunarekin pozik egotea. Hori da garrantzitsuena.\nZenbat urterekin hasi zinen?\n–Bederatzi urterekin hasi nintzen kontserbatorioan. Lehen ere pianoa jotzen nuen.\nBederatzi urterekin? Beti gustatu izan zaizu musika, ezta?\n–Betidanik, bai. Txikia nintzenean, kalean nengoenean, beti gelditzen nintzen musika-denda bateko erakusleihoan, lau urte nituenetik. Asko gustatzen zitzaidan triangelua, lenjuage musikala bezala, eta bederatzi urten nituenean gurasoek izena eman zidaten klaseetan.\nSaxofoia beti izan da zure musika tresna gogokoena?\n–Intrumentu hau jotzen hasi nintzen lagun batek jotzen zuelako. Nik aurretik ikasi nuen pianoa, baina berak saxofoia jotzen zuenez, aldatu egin nintzen.\nGeneetan daramazu ala familiako musikaria zara?\n–Amak eta izekok akordeoia jotzen zuten, eta amak gitarra ere. Aitonak solfeoa ikasin zuen, eta tronpeta gustatzen zitzaion. Eta aitona-amonek, gerran, elkarrekin jotzen eta kantatzen zuten, gerran egon arren.\nPandemia-egoera honetan, aisiak eta kulturak garrantzi handiagoa hartu dutela uste duzu?\n–Bai, jakina, frogatuta geratu zen konfinamenduan. Etxean egonda, ez zegoen zer eginik. Eta zer egin genuen? Irakurri, musika entzun, nik pianoarekiko zaletasunari heldu nion. Kultura beti izan da garrantzitsua, baina orain islatuta geratu da inoiz baino garrantzitsuagoa dela animatuago egoteko.\n–Ez dakit, zalantzak ditut. Ez dut uste Gasteizen egongo naizekin. Musika interpretazioko doktoretza egin nahi dudalako diot hori eta ikastera kanpora joango naizekalo. Badakit musikan jarraituko dudala. Gustatzen zait, liluratzen nau eta nire bizimodua da.\nZaila al da musikari baten bizitza?\n–Agenda oso antolatua izan behar dugu. Baina maitasunez egin behar da lana, ametsaren alde borrokatuz.\nZer esango zenieke zure ikasketetan murgilduta dauden musikariei?\n–Ikus dezatela guregan gure lanari jartzen diogun grina eta iraunkortasuna, eta haiek ere gogor borroka dezatela. Egun txarrak dituztenean ez blokeatzeko ere esango nieke, zerbait ondo ez datozenean musika tresnari atseden hartzen uzteko, hurrengo egunean gogotik itxarongo baitie. Ni, adibidez, egun txarra dudanean korrika egitera irteten naiz, kirola ere energia berritzeko nire sendagilea delako. Magia ere asko gustatzen zait.\n10. urteurrena ospatuko du Jabetze Feministarako Eskolak.\nSarri sarri, bi badoaz....\n'Ilargiraino eta buelta...'.\nIñigo Setuaín Antoñanzas


Pedro Zuzuarregi: «Edozein lanbidetako gakoa du honek ere: formakuntza eta lana» | Tolosako Hitza\nPedro Zuzuarregi: «Edozein lanbidetako gakoa du honek ere: formakuntza eta lana»\n2012/04/18\tElkarrizketa, Gastronomia, Gizartea, Paperekoa\tNork Tolosako Hitza Pedro Zuzuarregik ia hamahiru urte daramatza, Monteskue auzoan duen baserrian, Martin Txiki gazta egiten. Bost urtez jarraian, sari batekin itzuli da munduko gazta txapelketatik, eta pasa den apirilaren 11n kalitatearen eta erregulartasunaren ziurtagiria eman zioten Ordiziako Artzain Egunean.\nEskuz egindako gaztak ekoizten ditu Tere Olano emaztearekin batera, ardi latxaren esnearekin eta arkume latxaren gatzagiarekin. .\n1999an hasi zinen gazta egiten. Nolatan?\nLehenago ere bagenituen ardiak, eta aritu ginen proba batzuk egiten. Era berean, emazteak Berastegin antolatu ziren Euskal Herri mailako ikastaro batzuetan parte hartu zuen urte hartan. Bertan ezagutu genuen Armuño baserriko artzain bikotea. Ordurako profesionalizatuta zeuden jada, eta haiek hainbat aholku eman zizkiguten. Gure lurrak ikustera ere etorri ziren, eta esan ziguten, 200 bat ardi era txukunean jarriz gero, soldata bat ateratzeko moduan izango ginela. Eta horrela hasi ginen honetan.\nNolakoa da zuen eguneroko lana gaztagile moduan?\nEgunez eguneko lana urte garaiaren araberakoa izaten da hemen. Udazkena izaten da urtarorik lasaiena, errazago ibiltzen gara. Izan ere, ez ditugu ardiak jezten, eta ez dugu gaztarik egiten; libreago izaten gara, beraz. Orain, udaberrian, berriz, lan gehiago izaten dugu; ni ardiekin aritzen naiz, eta emaztea gazta egiten aritzen da. Berak egunero egin behar izaten du hau urte garai honetan, eta egia esan, nahiko lotua da. Neroni ere, egunero ibiltzen naiz ardiekin. Semea ere, ikasketekin ari den arren, aritzen da gu laguntzen iluntzeetan-eta.\nEta zenbat ardi dituzue guztira?\n250 bat ardi ditugu, eta 5.000 gazta inguru ekoizten ditugu.\nGaztagileentzako formakuntza ikastaro hauek nork antolatzen ditu?\nItsasmendikoi da antolatzen dituena. Gu, gainera, Arantzazuko artzain eskolan kolaboratzaile moduan aritzen gara, eta trukean laguntza jasotzen dugu. Horrela beraz, artzain eskolako ikasleak urtero izaten ditugu gurean praktiketan ikasten.\nNolakoa izaten da Jatorri Izendapena lortzeko prozesua?\nOinarri edo estatutu batzuk daude, eta ez dira betetzen oso zailak. Esaterako, ardi latxarekin lan egitea ezinbestekoa da.\nOrdiziako Artzain Egunean kalitatezko diploma jaso zenuen, bosgarren saria eskuratzeaz gain.\nBai, hala da. Idiazabal Jatorri Izendapenaren jabe izateko, zenbait estatutu bete behar ditugu. Kalitatearen fundazioak, denboraldian zehar zenbait gazta biltzen dizkigu, dastatzeko. Gurekin bezalaxe, beste ehundaka gaztandegitan ere gauza bera egiten dute, eta gazta guztiak dastatu ondoren, puntuazioak jartzen dituzte. Aurten, bildutako gazta guztien artean puntuaziorik altuena eskuratu dugu guk, eta horrexegatik jaso genuen kalitatearen eta erregulartasunaren ziurtagiria Ordizian.\nEkoizten duzuen gaztaren kalitate hori urteetan mantentzeko, eguneroko lan horrek ahalegin berezirik eskatuko du, ezta?\nBai, bai, zalantzarik gabe. Lan honetan dozena bat urte badaramatzagun arren, nik ardien inguruko hainbat ikastaro egiten ditut udazkenean. Emaztea ere, urtero joaten da ikastaroetara.Beti izaten da kontuan hartu beharreko xehetasun txikiren bat. Izan ere, oso garrantzitsua da eguneroko lan horretan xehetasunei begiratu eta hauek zaintzea. Ofizio zaila da, eta asko saiatu behar da eguneroko lanean. Finean, edozein lanbidetako gako bera du honek ere: formakuntza eta lana.\nMunduko Gazta Lehiaketan ere bost urtez jarraian parte hartu duzue Martin Txiki gaztarekin, beti sariren bat eskuratuz.\nBai. Hala ere, esan beharra dago, Idiazabal gaztak nazioartean maila ona duela. Guretzat, lehiaketa horretan ziurtagiri edo sariren bat lortzea ez da hain zaila izaten; hemengo edozein gaztandegik du, lehiaketa horretan zerbait irabazteko moduko maila.\nIdiazabal gazta, beraz, munduko onenen artean dela esan daiteke?\nMaila onean behintzat bai. Nik ez ditut munduko gazta guztiak ezagutzen, baina emaitzak ikusi besterik ez dira egin behar, Idiazabal gaztaren maila ona dela jakiteko. Azken finean, hori egiten den lanaren araberakoa izaten da, eta hemen, udazkenean antolatzen dituzten ikastaro horietan, Euskal Herriko eta Espainiako gaztagile-irakaslerik onenak entzuteko aukera izaten da. Gero, haiek esandakoaren arabera geronek saiatu behar izaten dugu.\nAzken EztabaidakManu Azkarateren aurkako euroagindua onartu du Paueko epaitegiak | Tolosako Hitza(e)k Maiatzaren 29an jasoko du Manu Azkaratek epaiaren berri bidalketanXIV. Orduetako argazki galeria Tolosako Hitzaren webgunean | Goierriko Hitza(e)k 2012ko argazkiak bidalketanHerri bazkariak luzatuko du aurtengo alardearen jaia | Tolosako Hitza | Zumalakarregi Museoa | Scoop.it(e)k Herri bazkariak luzatuko du aurtengo alardearen jaia bidalketanMaiatzaren 29an jasoko du Manu Azkaratek epaiaren berri | Tolosako Hitza(e)k Manu Azkarate: “Frantsesek betikoa egingo dute: Espainiatik eskatzen dietena” bidalketanAbidura bizian, martxan da 6. Gipuzkoa Encounter jaia | Tolosako Hitza(e)k Android-ei buruzko tailerrak izango dira seigarren Gipuzkoa Encounterren bidalketanBerriketan.info Viewing item 1 to 5 (of 5 items) Uztarria Azpeitiko Ataiye wrote a new post, Liliko Madalen azpeitiarrak, on the site Urola Kostako Hitza 11 minutes ago\nOtamotz.com Urretxu-Zumarraga wrote a new post, Udalbatzarreko giroa piztu zuten Argixao egoitzako gatazkaren inguruko mozioek, on the site Goierriko Hitza 15 minutes ago\nLea-Artibai eta Mutrikuko Hitza wrote a new post, Ginekologo bi kontratatu ditu Osakidetzak Lea-Artibai eskualderako , on the site Lea-Artibai eta Mutrikuko Hitza 31 minutes ago\nLea-Artibaiko emakumeek adierazi dutenez, Osakidetzak ginekologo bi kontratatu ditu Lea-Artibai eskualderako. Protesta asko egin ostean, ginekologia zerbitzuak orain arte zegoen moduan jarraitzea lortu Lea-Artibai eta Mutrikuko Hitza wrote a new post, Herritik herrirako udalekuak dakartza aurten Lea Ibarrak, on the site Lea-Artibai eta Mutrikuko Hitza 38 minutes ago\nAurten be, udalekuetan parte hartzeko aukera izango dute Lea Ibarrako umeek, uztailaren 8tik 24ra. Aurreko urteetan lez, Aulestin egingo dituzte udalekuak 10:00etatik 13:00etara, baina, barritasun lez, Lea Lea-Artibai eta Mutrikuko Hitza wrote a new post, Isuntza: ‘Play-off’-etaratz arraunean, on the site Lea-Artibai eta Mutrikuko Hitza 42 minutes ago\nAurredenboraldian erakustaldi ederra emon du Isuntza Arraun Taldeak. Ondarroan jokatutako estropadan aurkari zuzen dituen Zierbena eta Santurtzi atzean laga zituen, eta horrek KAE1 liga hasierarako «animoak» emon © Tolosa Herria Hedabideak, S.M.


Etiketaren izena: historia\nAltzabasoa, altzatarren ondarea\n2018, Maiatzak 3\nLarunbat honetan Altzabasoa bisitatuko dugu. Gordetzen dituen edertasun naturalaz gozatzeaz gain, mugarriz mugarri mendialde altzatar hau inguratzen duen ertzetatik ibiliko gara. Mugarri horiek, altzatarrentzat Altzabasoa suposatu duen ondare ekonomikoaren zein historikoaren lekukoak dira. 1939. urtean egindako Altzako Udal Ondarearen Inbentarioan, anexioaren aurretik egindako azkena, Altzabasoa, -edo “Monte Oberán”, dokumentuan agertzen den bezala-, Altzako Udalak zuen ondarerik baliotsuena zen: 122 hektarea mendi, 180.000 pezetetan balioztatuta (Udal ondarea denera 1.298.184,86 pezetetan balioztatuta zegoen). (1) Mendiaren balio eta garrantzia basoaren ustiaketari estuki lotuak zeuden, udal kutxara horrek ekartzen zuen diruagatik. Aurreko mendeetan diru hori auzokide eta bizilagun eskubidedunen artean zuzenean banatzen zen. Horri buruzko dokumentazioa ugaria da eta honez gero Juan Carlos Morak (2) eta Angel Calvok (3) aztertu dute. (gehiago…) »\nMercader oinetxea 1650.urtean\n2017, Abuztuak 29\nOñatiko Protokoloen Artxiboan gordetako dokumentu batek gure arreta biziki erakarri du. Dokumentua 1650. urtekoa da eta Mercader oinetxearen berreraikuntzaren xehetasunak eskaintzen ditu, baita plano bat ere.\nMercader oinetxea, -gaur egun Merkear aldaera moztuarekin ere ezaguna-, Lau Haizeta aldean zegoen, gaur egungo Larratxoko parkearen goiko sarreraren aurrean. Tamaina handiko zuhaitz multzo bat, desagertutako baserriari bere garaian itzala eta babesa eman ziotenak, baserriaren jatorrizko kokapenaren lekukoak dira.(1)\nEtxearen izena Altzaren historiari lotua dago altzatar komunitatearen hasiera-hasieratik, baina Arzak, Aduriz, Berra eta antzeko beste etxeak bezain nabarmena izatera heldu gabe. Abizenak bide laburra egin zuen zeren XVI. mende hasieran, arazo ekonomikoak izan zirela medio, jabetzak saldu behar izan zituzten eta horrela abizena eta oinetxearen arteko lotura hautsi egin ziren.(2) (gehiago…) »\n2017, Ekainak 7\nEn sus blogs Donostiando, Pasaiando, y Miradas de un peatón podemos leer los temas que han despertado su curiosidad y han merecido su observación. A continuación tenéis un índice que nos ha preparado con los enlaces a los artículos relacionados con los lugares y temas que tratamos aquí. (gehiago…) »\nOtxoki baserriaren jabeak eta jabetzak 1854. urtean\n2017, Maiatzak 3\nBaserrien inguruan bi mundu kontrajarriek bat egiten dute, eta Otxoki da horren adibide bat. Alde batetik, baserrian bizi direnak, eta bestetik baserriaren jabeak. Lehenengoan baserritarrak eta bere familiak aurkituko ditugu, lurrari baldintza gogorretan lotuak, baratza, sagastia…, eta herri kulturan errotuak, bertsolaritzan eta bola jokoan besteak beste, otxokitarren kasuan bezalaxe. Baserriaren egunerokotasunetik urrun jabeen mundua daukagu, aristokraziaren partaideak gehienetan. Haientzat, errentak eta ohorea biltzeko bitarteko bat baino ez da lurra. Oñatiko Protokoloen Agiritegian dokumentu batekin egin dugu topo, Otxoki baserriaren salerosketari buruzkoa, 1854. urtekoa, eta bere lerroetan jabeei eta jabetzari buruzko datu zehatzak aurkituko ditugu, mugaketa, adibidez, zeinek 1972. urtean Ministerio de la Vivienda delakoak egin zuen desjabetzearekin bat egiten duen. (gehiago…) »


Irailera gibelatu UEUren Baionako ikastaroetarako izena eman daiteke | Irailera gibelatu UEUren Baionako ikastaroetarako izena eman daiteke – iparraldekohitza\nUEUk bere urteroko ikastaroak nahi izan ditu atxiki COVID-19ak ekarri gorabeherak diren bezalakoak izanik ere. Usaian uztail hatsarrean egiten ziren ikastaroak irailean eginen ditu. Ohiko hiriak atxikiz: Baiona, Eibar eta Iruñea. Baionakoa buruilaren 4an iraganen da.\nParte hartzaile kopuruak mugaturik ere, ikastaro fisikoen atxikitzeak UEUrentzat duen munta azpimarratu du Kepa Sarasola zuzendariak: “Udako Ikastaroak UEUren nortasuna, balio erantsia eta marka direlako”. Baina bada, orobat, pantailak ez dezakeela harreman zuzena ordezka: “Dena online ezin da eman”. Aurrez aurrekoaren ezaugarriengatik ere inportanta zaio, “pertsonen arteko elkarrekintzatik esperientzien trukea gertatzen delako; aurrez aurreko elkarrekintza indartsuagoa delako harremanak eta sarea egiteko; udakoetan ikasleen eta irakaslearen arteko mugak lausotzen direlako. Udakoak gogoeta guneak direlako”.\nHiru gai landuko dira Baionan, hiru ikastarotan. Batetik, gau beltza edo arimen gaua izeneko ospakizunen inguruko tailerra. Bestetik, euskal kantugintzaren transmisioari buruzkoa. Eta, azkenik, Iker zentroarekin partaidetzan, saila lantzen duten ikerlari eta ofizioko franko elkartuko dituen Hizkuntzalaritza Klinikoko I. Jardunaldia eginen da, aztergai honekin: Hizkuntza nahasmenduen azterketa eta esku-hartzea euskaldunengan, ikerketa eta arlo klinikoaren ikuspegitik.\nHizkuntzalaritzan, ikerketa lanak ihaurri dira euskaraz; hizkuntzalaritza klinikoan, aldiz, arras guti. “Oso datu gutxi bildu dira hizkuntza nahasmenduez edo hizkuntza patologien sintomez euskaraz”, dio UEUk ikastaroaren sar-hitzean. Hizkuntza garapeneko arazoak edo burmuineko istripu baten ondoriozkoak edo dementziei loturikoak euskaraz aztertzeko tresnen eskasa ikusia du aspaldi horretan aditua den Marie Pourquiek, Iker Euskara eta Euskal Testuen Ikerketa Zentroko ikerlariak. Hizkuntza zailtasun horiei buru egiteko euskarazko tresnak eta ikerketak biltzea du helburua.\nAzken urteotan, lan batzuk agertu dira, eta momentu ona iduritu zaio adituen biltzeko, UEUren ikastaroa dela medio, harri batez bi txori eginez. Ikastaroa izateaz gain, Hizkuntzalaritza Klinikoko I. Jardunaldia izanen da Baionakoa. Marie Pourquie: “Beharra ikusten genuen. Ohartua nintzen orain baginela batzuk horretan adituak ginenak eta ez zela topaketarik batere. Pentsatu dugu ongi zela elkarren berri hartzea”. Parte hartuko duten hizlarientzat ere parada ezin hobea izanen da. “Ez dute beharrez denek elkar ezagutzen. Gainera, badira ikasle batzuk memorio baten bidez edo lan ona erakutsi dutenak. Ongi da ezagut ditzagun, bai profesionalek, bai ikerlariek”.\nGaiaz zerbait jakin nahi duen orok eman dezake izena. “Familiei eta hizkuntza arazoek ukitzen duten edozein interesaturi” zuzendu diete UEUk eta Ikerrek ikastaroa. Bistan dena, sailari hertsiki loturik diren ofiziokoek ere badute interesa: ortofonista, logopeda, erizain, ergoterapeuta, psikomotrizitalari, mediku, neurologo, pediatra, psikologo, neuropsikologo, psikiatra… Eta nolaz ez, hezkuntza alorrekoak: haurtzainak, errientak, irakasleak, hezitzaile bereziak, orientatzaileak. “Egia da aski zabala dela, baina gizarteari orokorrean zuzentzen zaio, zeren eta jende batzuek badituzte beharbada beren inguruan hizkuntza arazoak dituztenak, eta ez dakite bortxaz euskaraz nola landu edo ikerketak badirela eginak”, zehaztu du ikerlariak. Unibertsitate ikasleek ere aukera dute ezagutzen ez dituzten lanen aurkitzeko. “Gainera, populazio desberdinak aipatuko dira: helduak badira —afasia eta alzheimerra jorratuko dira—; baita haurrak ere, gaur egun bai baitira tresna batzuk haurren hizkuntza garapena aztertzeko”.\nLehen hitzordu bat da hau saileko ikerlarientzat. “Helburua da dakiguna eguneratzea”. Segida emateko xedearekin. “Espero dugu urte guziz antolatzea holako zerbait. Hor euskaraz bakarrik eginen da, talde ttipian, eta berantago kanpoko hizlari batzuk ere etorrarazten ahalko ditugu”.\nGAU BELTZAREN ERRITUA\nIrlandan, Eskozian eta Galesen ezaguna da, eta hango zeltek zuten erritu paganoa da Halloween. Urriaren 31n markatzen da, Omisaindu bezperan. Baina Europako beste leku batzuetan ere ikusi eta ikusten da ohitura hori. Besteak beste, Hego Euskal Herriko zenbait herritan atxiki da oroitzapena kuiak edo arbiak husten zirela, ezko bat ezartzen barnean argi zitzan, eta eskean zebiltzala gazteak etxez etxe. Gisa batez baino gehiagoz deitzen da gau hori, gainera: gau beltza, gaba baltza, arimen gaua, animen gaua, arimen gau beltza.\nEgunak laburtzen eta iluntzen hasten diren denbora da. Urri hondarra, janaria urritzen zen garaia. “Urtearen heriotza, uzta bilketa, hildako senideen oroimena… Barrura begirako ariketan jartzen gaitu urtaro honek. Aldi berean, iluntasunak eta heriotzaren gaiak elkar beldurtzeko jolasean aritzeko parada eman ohi digu”, dio Joahana Olabarriak, Euskaltzaleen Topaguneko animatzaile soziokulturalak. Hark du gaia aipatuko UEUko ikastaroan, Aitziber Onaindia ikus-entzunezko komunikazioko lizentziatuarekin. Topaguneak badu lan bat eginik, jadaneko, erritua berpiztu duten herrietan: Mutriku, Eibar, Txantrea, Aretxabaleta, Lekeitio, Oiartzun, Baliarrain, Pasaia, Arrasate… Itxura bertsuan egiten dira herri batetik bestera. “Ospakizun hauek ikuspegi komunitariotik antolatu ohi dira, aurrekontu txikiekin eta eredu jasangarriak bultzatuz —kalabaza naturalak, garaiko gaztaina erreak, trapu zaharrak mozorro gisan…—”.\nDinamika berria abiatzea erdietsi da iduriz erritu zaharra berpiztuz eta gaurkotuz. “Berreskurapena baino gehiago, ospakizunaren berrinterpretazioa edo birsortzea ari da izaten, antzinakoak kontuan hartuta”, dio Olabarriak; “proposamen berri eta gaurkotua osatu da, jaiaren oinarri izan nahi duten balioei garrantzi berezia emanez: naturarekiko harremana eta jasangarritasuna, euskararen erabilera, genero berdintasuna, gazteen protagonismoa, tokiko eragileen aniztasuna, herri bakoitzaren izaera eta komunitatea sortzea”.\nHauek dira gau beltzaz UEUn eginen den ikastaroaren helburuak: herrietako antolatzaileendako, gau beltzaren ospakizuna antolatzeko oinarri teoriko eta praktikoak eskuragarri jartzea; herri desberdinetako esperientziak ezagutaraztea; proiektuan sortu baliabide kutxa eta webgunea aurkeztea (www.gaubeltza.eus). Itzalitako kalabazen berpiztea (Altuna & Ozaita; 2018) lan etnografikoa oinarri harturik, Topaguneak Baionan jarraituko du beste herri batzuetan hasi lana.\n“Euskal kantagintzaren transmisioan etena izan da eta izaten ari da Euskal Herri osoan zehar. Hori dela eta, transmisioa indartu eta irakasleen formakuntza bultzatu behar dira, kantuen transmisioa hezkuntzan zein aisialdien arloan lantzeko”, dio UEUk hirugarren tailerra aipatzerakoan. Tailerra Elsa Spizzichino hendaiarrak emanen du, Mattin Sorzabalberek musikaz lagundurik.\nMaiz ematen ditu kantu tailerrak Spizzichinok; haurrei zein helduei. Ohartua da euskal kantuen transmisioan haustura handia gertatu dela. “Badakigu batez ere Iparraldeko barnealdean gehiago transmititzen dela kantua”, baina, haurrekin ibiltzen delarik, ikusten du euskal kantugintza guti baizik ez dutela ezagutzen. Hala nola, bi urtetarik antolatzen duten haur kantu-txapelketaren karietara: “Haur gehienek ez dakizkite kantu herrikoiak. Ohartzen gara eskoletan ez dela hainbeste ematen. Kostaldean, bederen”. Iduritzen zaio, bestalde, Hego Euskal Herrian gehiago galdu dela kantuaren ohitura.\nEuskal Herritik kanpo eman izan ditu tailerrak, hala nola Katalunian, eta aldi oro entseatzen da euskal kantugintzaren historia zerbait egiten, publikoaren arabera. “Euskal kantugintzaren historiaren etapa nagusiak ezagutzea komeni da: Bereterretxen kanthoria, eta euskal erromantze zaharrak, hor bada multzo bat; Ez dok amairu beste multzo bat da; gero, euskal kantugintza berria”. Garai bakoitzarentzat bere hautuak egiten ditu kantuetan. “Batzuk ezinbestean ezagutu behar dira. Gazteek ez dituzte beti Benito Lertxundi eta halakoak entzuten”.\nFrankotan, jende erdalduna euskal kantugintzara hurbiltzeko tailerrak badaramatza; aldi honetan, UEUren ikastaroa denez, jende euskalduna izanen du parean Spizzichinok. “Noski, ez da batere berdin. Pentsatzen dut batzuek kantuak ezagutzen dituztela jada. Sartu ditut batzuk biziki ezagunak, tailer batean bazterrezinak direnak nire ustez —Xalbadorren heriotzean edo holakoak—; beste batzuk ez hain ezagunak, baita beste hizkuntzak barneratzen dituztenak ere. Jendea sar dadin erdaldunen larruan”. Praktika izanen da gehienbat ateleria; “kantu bat hutsetik nola ikas lantzeko”.


Lekittoko gaztiok martxan, zapatuan asanblea barri bat daukagu – ZERESANA\nLekittoko gaztiok martxan, zapatuan asanblea barri bat daukagu\nDatorren zapatuan, ekainen 2an, lekittoko gaztiok asanblea zabal barri bat daukagu eskolapian eguerdiko 12:00etan. Asanbleien aurretik, ezinbestekua da batu garien azkan aldijan berba eindakua jakin edo gogoratzia. Hona hamen azkan erabakiak laburbiltzen dabezen aktia.\nDakixuen modura, mementu honetan logo lehiaketia dago martxan, lekittoko gaztiok identifikateko irudi bat lortzeko asmotan. Horreaz batera, komunikazio lan-taldia eta lan-talde teknikuak be batzen jarraitzen dabe. Komunikazio lan-taldien akta barri bat datozen egunetan eongo da eskuragrri eta lan-talde teknikuak zapatuko asanblean emongo dau bere pausuen barri.\nBaina, lan-talde ezberdinak, asanbleak, komunikazioko panela, lehiaketia… nundik datoz? Ta hori baino inportantiago, nora doia hori guztia? Horretarako, hona hamen azkan asanblea zabalian aurrera begira jarraituko odgun bidiari buruz gaztiok erabakitakua:\nHamendik San Pedro Gazte Egunera (SPG Eguna) bitartian, ekainen 23ra arte, “Gure arazuen aurrian, lekittoko gaztiok gaztetxera!” mezua zabalduko dogu gazte guztien artian. Horretarako ekintza ezberdinak eingo doguz:\nIrratsaiuak ein kuadrillaka astero ta zabaldu tabernetan ta interneten\nKuadrillaka lekittoko gazte guztiok ados gaozela erakutsi, Horretarako, bideo bat eingou kuadrillaz kuadrilla atxikimendua erakusteko.\nLogo lehiaketa bat ipini dogu martxan gaztion irudia lortzeko. Ekainen 16ra arte luzatuko da epia eta San Juan Suan aurkeztuko doguz lekittoko gaztiok identifikaten dabezen logua eta ixena. Lehiaketiaz arduratzeko lan-talde bat sorttu dogu asanbleatik.\nHorreaz batera, SPG Eguna prestatzen hasteko, lan-talde bat sortu da asanbleatik.\nSan Juan Suan, ekainen 23an, logua eta ixenen aurkezpena eingo dogu.\nHortik aste betera, SPG Egunian, kalera urtengo dogu lekittoko gaztion irudija zabalzten. Gazte guztiok batuko gara egun horretan eta gure irudija herri osora zabalduko dogu.\nSPG Egunetik aurrera, gaztiok kalia hartuko dogu gaztetxera heldu arte!\nHauxe da oin arte erabaki doguna. Hortik aurrerako guztia datorren zapatuan berba eingo dogu. Bertan alkartuko gara!\nEgilea zeresanalekittoArgitaratze-data 2012/05/30 2012/05/30 Kategoriak Kategori gabea\nAurrekoa Previous post: Ipini irudija gaztion mugimenduari!\nHurrengoa Next post: Ekainen 2ko asanblean hainbat gauzaren inguruan berba ein dogu lekittoko gaztiok


Bizitzan gero ezkondu izanaren alde onak eta txarrak - Ezkondutako Bikoteentzako Aholkularitza Ekonomikoa\nIzen AldaketaEtxeko Indarkeriari Eta Gehiegikeriari Aurre Egiteko AholkuakEzkontza Eta Familia Bizitzako AholkuakEzkontzan Intimitatea Hazteko Aholku OnenakLagundu Dibortzioarekin Eta AdiskidetzearekinEzkontzak Prestatzeko AholkuakOpari IdeiakAldi Baterako Urruntzeko AginduakEzkontza LizentziakEzkontza Zergak\nNagusia / Ezkondutako Bikoteentzako Aholkularitza Ekonomikoa / Bizitzan gero ezkondu izanaren alde onak eta txarrak\nBizitzan gero ezkondu izanaren alde onak eta txarrak\nPertsona askoren kasuan, ezkondu izanaren ondorioak azken gogoetaren ingurukoak dira korapiloa lotzeko erabakia hartzen denean.\nSartzen zarenean maitasuna , nekez datozen ezkontzen 'kostuak zenbatuko dituzu'. Lortuko al dugu geure burua laguntzeko? Aseguruak, mediku kostuak eta etxebizitza handiago baten gastuak?\nGaldera hauek funtsezkoak diren arren, normalean ez diegu uzten elkarrizketa orokorra gidatzen. Baina beharko genuke. Behar dugu.\nThe bizitzan gero ezkondu izanaren aldeko eta kontrako alde ekonomikoak oso garrantzitsuak izan daitezke. Ezkontzeko adineko alde on eta txar horietako bat ere ez da 'gauza ziurrak' edo 'tratu hausteak' diren arren, ondo aztertu eta haztatu beharko lirateke.\nGeroago bizitzean ezkondu izanaren alde ekonomiko on eta txarrak aipatzen ditugu jarraian. Zerrenda hau aztertzen duzun bitartean, egon elkarrizketan zure bikotearekin.\nGalde iezaiozu elkarri: 'Gure banakako egoera ekonomikoek gure etorkizuneko ezteiak oztopatuko edo hobetuko al dituzte?' Eta, horrekin lotuta, “gure egoeratik kendutako norbaiten aholkua bilatu beharko genuke eta familia esperientzia? ”\n'Azken lerroa' fiskal osasuntsuagoa\nBikote zaharragoen kasuan, gero bizitzan ezkondzearen abantaila nabarmenena diru sarrera bateratua da.\nErrenta konbinatua bizitzako lehen etapetan espero zitekeena baino handiagoa da.\nBikote zaharragoek 'emaitza on' fiskal osasuntsuagoa izaten dute maiz. Diru-sarrera handiagoak malgutasun handiagoa suposatzen du bidaia, inbertsio eta bestelako gastuetarako.\nEtxe anitzek, lursailen ustiategiek eta antzekoek ere zerga-oinarria indartzen dute. Zer da galtzeko, ezta?\nSegurtasun sare sendoa makurtzeko\nBikote zaharrenek aktibo ugari izan ohi dute eskura. Akzioen zorroetatik hasi eta higiezinen partaidetzara arte, askotan finantza-baliabideez baliatzen dira, garai ahuletarako segurtasun sare sendoa eskain dezakete.\nAktibo horiek guztiak, baldintza egokietan, likidatu eta laga daitezke.\nBizitzan geroago ezkondu ahal izateko abantaila honekin, bikotekidearekin ezkondu daiteke, jakinik gure errenta-fluxuak egonkortasuna eman diezaiokeela heriotza goiztiarra izanez gero.\nFinantza kontsultarako laguntzailea\nPertsona onduek sarritan kontrolatzen dituzte diru-sarrerak eta gastuak. Badakite finantza kudeaketaren eredu koherentean sartuta nola kudeatu beren dirua printzipioz .\nFinantza kudeaketaren ikuspegi diziplinatu horrek esan nahi du ezkontzarako finantza egonkortasuna. Baliteke bikotearekin zure finantza-argibide eta metodo onenak partekatzea irabaztea.\nLaguntzaile bat finantza arazo batzuen inguruan kontsultatu ahal izatea ere aberastasun zoragarria izan daiteke.\nBi bazkideak ekonomikoki independenteak dira\nBikote zaharragoek ere 'beren bidea ordainduz' esperientzia duten ezkontza batera sartzen dira. Etxea mantentzeko kostuak ondo ezagutzen dituzte, agian ez dira bikotekidearen diru-sarreren mende egongo ezkontzan hasten direnean.\nFinantza burujabetza inplizitu horrek bikotea balio dezake bikotearekin batera ezkondutako bizitza hasten denean. Banku kontuei eta bestelako aktiboei buruzko 'bere, berea, nirea' antzinako ikuspegiak independentzia ohoratzen du eta, aldi berean, konektibitate zentzua sortzen du.\nSinistu edo ez, finantza susmoa psikean sartu daiteke etapa berantiarreko ezkontza batasunari tiro bat ematen ari diren pertsonen artean. Adinean aurrera egin ahala, gure interesak eta ondasunak zaindu ohi ditugu.\nGure balizko bikotekideekin erabateko dibulgaziorik izan ezean, susmagarri bihur gaitezke gure beste garrantzitsuak 'bizimodua' errenta hobetzen digula.\nGure maiteak bere bizitza aberasten jarraitzen badu eta borrokan jarraitzen badugu, 'zirriborro' den sindikatu baten parte izan nahi al dugu?\nMediku gastuak handitzea\nBizitzan gero ezkondu izanaren beste desabantaila bat da mediku gastuak handitzen doazela. Bizitzako lehen hamarkadak mediku gastu mugatuekin kudeatu ditzakegun arren, geroago bizitza ospitalera, hortz klinikara, birgaitze zentroetara eta antzeko bidaietatik uka daiteke.\nEzkonduta gaudenean, gastu horiek gure beste esanguratsuari pasatzen dizkiogu. Gaixotasun katastrofistaren bat edo, okerrago, heriotzaren aurrean badugu, gastu larria gainerakoei pasatzen diegu. Hau al da gehien maite ditugunei eskaini nahi diegun ondarea?\nBazkideen baliabideak beren menpekoengana desbideratu daitezke\nMenpeko helduek sarritan diru laguntza eskatzen diete gurasoei finantza ontzia zerrendatzean. Adineko heldu batekin haur helduekin ezkonduz gero, bere seme-alabak ere gureak bihurtzen dira.\nGure maiteak beren seme-alaba helduekin hartzen duten ikuspegi ekonomikoarekin ados ez bagaude; alderdi guztiak gatazka garrantzitsuetarako kokatzen ari gara. Merezi al du? Zure esku dago.\nBazkide baten aktiboen likidazioa\nAzkenean, gehienok gure gaitasuna gainditzen duten mediku arreta beharko dugu. Geure burua zaintzeko gai ez garenean, lagundu dezaketen bizitzeko / zaharren egoitzak egon daitezke txarteletan guretzat.\nMaila honen eragin ekonomikoa izugarria da, askotan norberaren aktiboak likidatzea eragiten du. Ezkontza aztertzen ari diren helduentzako kontuan hartzekoa da.\nOrokorrean, ezkontzaren alde onak eta txarrak daude gure bazkideei gure finantza ontzia uztartzeko.\nGure finantza kontuetan 'liburuak irekitzea' nahiko beldurgarria izan daitekeen arren, garrantzitsua da ezkontzaren poztasun eta erronkei ekin ahala ahalik eta informazio gehien eskaintzea.\nModu berean, gure bazkideek prest egon beharko lukete beren finantza informazioa ezagutzera emateko ere bai. Bi etxe independenteek unitate bakarrean nola lan egingo duten jakiteko elkarrizketa osasuntsua sustatzea da asmoa.\nBeste alde batetik, gure agerpenek agerian uzten dute batasun fisikoa eta emozionala posible dela, baina ez da posible batasun ekonomikoa.\nBazkideek beren finantza istorioak modu gardenean partekatzen badituzte, beren kudeaketa eta inbertsio estiloak funtsean ez datozela jakin dezakete.\nZer egin? Ezkontza berantiarraren alde onak eta txarrak oraindik ez badituzu ziur, eskatu laguntza konfiantzazko aholkulari bati eta hauteman sindikatua balizko hondamendiaren batasun bideragarria izango den edo ez.


San Lorentzoko Azoka\nData:2013/08/10 - 2013/08/10\nTokia:San Nikolas plaza - Biotz Alai plaza (Algorta)\nAbuztuaren 10ean, larunbatean, San Lorentzoko Azoka izango da Getxon berriro ere. Aurten San Nikolas eta Biotz Alai plazetan kokatuko dira parte hartuko duten 46 ekoizleen 52 saltokiak. Ohi denez, Getxoko Kultur Etxeak eta BKKk antolatuta, goizeko 10.00etan hasi eta 14.30ak aldera amaituko da. Gauez, 22.00etan, Getxoko Biotz-Alai abesbatzak jaialdia itxiko du urtero talde honen izena duen plazan eskaini ohi duen kontzertuaren bitartez.\nAzokako bisitariek goiz osoan zehar euskal baserriko produktu tipiko ugari erosi ahal izango dituzte, honakoak esaterako: barazkiak, frutak, gaztak, pateak eta ahatearen deribatuak, ogia, pastelak, eztia, sagardoa edo txakolina, apaindurako landareak eta urdaitegiko produktuak, besteak beste. Trikitilari eta gaitari taldeak egongo dira jai giroa animatzeko, horrela, bertaratzen direnek talo txorizoarekin, sagardoa edo bestelako produktu batzuk dastatu ahal izango dituzte kokaleku bakoitzean dauden txosnetan.\nGoiz erdian, ekoizle askok nahitaezko hitzordua izango dute, Idiazabal jatorrizko deitura, barazki eta landareen lehiaketa tradizionalen eskutik. Urtez urte partaideak lehiaketa hauetan lehiatzen baitira. Merkatu honetako produktuen kalitate eta dibertsitatea pizgarri nagusiak dira bisitarientzat, eta horiei esker, Getxoko San Lorentzo Bizkaiko azoka garrantzitsuenetako bat da. Izan ere, azken urteotan batez besteko bisitari kopurua 18.000 lagunekoa izan.\nEguna bukatzeko, Biotz-Alai abesbatza San Lorentzoko jaiari amaiera bikaina emateaz arduratuko da. Horrela bada, bere ohiko kontzertua emango du Getxoko abesbatzaren izena daraman plaza horretan, 22.00etatik aurrera. Saioa doako izango da.\n© 2017 Getxoko Udala


Arrain-multzoak sentsore biologiko gisa\nIrudi-analisian oinarritutako metodologia ez-inbaditzaile bat garatu dute UPV/EHUn, akuikultura adimendunean aurrera egiteko balio duena\nHarkaitz Eguiraun ingeniaria laborategian\nArrain-haztegietako arrain-multzoen jokabide-aldaketak on line monitorizatzeko metodologia bat ikertu du Harkaitz Eguiraun ingeniariak, UPV/EHUko Plentziako Itsas Estazioan egin duen doktoretza-tesian. Lupia-multzoen (Dicentrarchus labrax) bideo-grabazioan, irudien prozesamenduan eta seinale ez-linealen analisi eta prozesamenduan oinarritzen da metodologia. Eguiraunek ikerketan frogatu duenez, "arrainak sentsore biologiko gisa erabil daitezke, kanpo-perturbazioen eraginez euren portaeran gertatzen diren aldaketak modu ez-inbaditzailean neurtu daitezkeelako".\nBigarren fasean, operazio-puntua zehaztu zuten: arrain-kopurua aldatuz joan ziren, arrainen portaera nola aldatzen zen ikusteko. Hala, kanpo-perturbaziorik eragin gabe arrain-multzoek zer egoera dinamiko duten ikusi zuten. "Ezinbestekoa da operazio-puntua zehaztea, monitorizazio-tresna doitzeko eta perturbazioak eta egoera 'normala' bereizi ahal izateko", azaldu du Eguiraunek. Izan ere, "operazio-puntutik ateratzen denean sistema, badakizu zerbait gertatzen ari dela, eta normaltasun horretatik kanpo gertatzen dena detekta dezakezu", dio.\n"Animaliek, estres-eragile baten mende daudenean, modu jakin batean erreakzionatzen dute. Guk ez dugu aztertzen estresa zerk eragiten duen, animaliek nola erreakzionatzen duten baizik, horren arabera jakingo baitugu estresa eragiten dien zerbait badagoela", argitu du Eguiraunek. Hain zuzen, horixe egin dute ikerketaren hirugarren fasean. Behin tresna garatu eta operazio-puntua zehaztuta, bi tangatako lupiei sodio selenitoa (elikadura-osagarria) bota diete uretara zazpi egunez, eta, gero, tanga horietako batera metilmerkurioa bota dute hamalau egunez. Ikusi dute selenitoak ez diola sistemari eragiten, ez baitu operazio-puntutik ateratzen; metilmerkurioari dagokionez, bestalde, ikusi dute eragina baduela arrain-sisteman. "Garrantzitsua da egunean eguneko bilakaera aztertzea —dio ikertzaileak—, arrainak, bizidun oro bezala, estres-egoerara egokitu egiten baitira".\nIkertzailearen iritziz, "horrelako monitorizazio-teknika batekin, egoera normal baten eta egoera ez-normal baten arteko aldeak hauteman daitezke". Teknika hau oso baliagarria izan liteke kutsatzaile berriak edota kutsatzaile-nahasteak detektatzeko, animalien portaerak ohartarazita edo arrainak sentsore biologiko gisa erabilita. Ikertzaileak adierazi du teknologia hau gehiago garatzeko europar-proiektu bat sortzeko lanean ari direla.\nHarkaitz Eguiraun Martinez (Bilbo, 1980) industria-elektronikako industria-ingeniari teknikoa da, industria-automatizazioan eta elektronikan ingeniaria eta Kontrol-ingeniaritza, automatika eta robotikako masterra. Marine Environment and Resources PhD programaren bidez egin du bere nazioarteko doktoretza. Towards Intelligent Aquaculture: Development of an early Biological Warning System to monitor exposure to contaminants and fish welfare: from artificial vision to systems modelling izeneko tesia egin du, Iciar Martinez Ikerbasque ikertzailearen eta Karmele Lopez de Ipiña irakaslearen zuzendaritzapean, UPV/EHUko Zientzia eta Teknologia Fakultateko Zoologia eta Animalia Zelulen Biologia Sailean.\nH. Eguiraun, K. Lopez de Ipiña, I. Martinez "Effect of a short-term exposure to sodium selenite on the Shannon entropy of a European seabass (Dicentrarchus labrax) system". Entropy. May 2016, 18, 209 DOI: 10.3390/e18060209\nHarkaitz Eguiraun bera laginketa bat egin ostean kutsatutako uretatik kamera bat ateratzen (Harkaitz Eguiraun / UPV/EHU).\nJaitsi fitxategia(jpg, 76.54Kb)


«Txapelarekin borobildu dut herri kirolean nire hogeigarren urtea» - Leitzaldea - Erran.eus\nJosetxo Urrutia Baleztena\n«Txapelarekin borobildu dut herri kirolean nire hogeigarren urtea»\nTtipi-Ttapa 2021-09-19 11:00\nJosetxo Urrutia harri borobilarekin lanean. Hogei urte bete ditu herri kirolean.\nJosetxo Urrutia duela 44 urte jaio zen Leitzan, baina Beintza-Labaienekin lotura handia dauka, ama bertakoa izaki. Ezkonduta Betelun bizi da. Mekazinatuko enpresa batean aritzen da karga-deskarga lanean, garabiarekin Lekunberrin, baina herri kirolen munduan egin du bere lekua.\nNafarroako harri-jasotze txapelketa irabazi berri du, laugarren aldiz, abuztuaren 21ean Lekunberrin jokatutako saioan. Baina ingude altxatzen ere Nafarroan eta Euskal Herrian txapeldun izana da, gurdi jokoan ere Nafarroan txapeldun, txingekin aritua, sokatiran Berriozarko taldearekin probatua… Etorkizunean ere urte batzuk eman nahi lituzke plazaz plaza, horixe baita herri kirolean gehien gustatzen zaiona: «daukazuna eman eta norbere buruarekin gustura gelditzea».\nNafarroako harri-jasotze txapelketa irabazi berri duzu… Zer suposatzen du horrek zuretzat?\nLaugarren aldiz irabazi dut eta hamalautan txapeldunorde izan naiz. Berezia izan da, hogei urte bete baitira herri kirolean hasi nintzela, 2001ean. Ilusio berezia egin dit. Urte batzuk badira hemen nabilela eta txapela lortzea urteurrena ospatzeko eta pastelari ginda jartzeko modua izan da.\nPena, halere, bi harri-jasotzaile besterik ez izatea… Nola ikusten duzu harri-jasotzearen etorkizuna?\nPena da bai. Nafarroan, ni hasi nintzenetik asko moteldu da kontua harri-jasotzen, aizkoran beti izan da afizio gehiago, jende gehiago atera da. Harri-jasotzen eta ingudean eta horrelakoetan gorabehera gehiago izaten dira. Urteren batean bost ere aritu izan gara harri-jasotzen, bestetan bi bakarrik… Nafarroan beharbada ez dugu harri-jasotzen halako afiziorik izan… Kontraesana dirudi, harri-jasotzailerik ezagunenak eta pisu handiena jaso dutenak Nafarroan, Leitzan bertan ditugulako: Perurenatarrak eta Saralegi. Izen handiak dira, baina atzetik ez dute segida handirik izan.\nIzen handiak ez ezik, harri handiak ere badira horiek ibiltzen dituztenak… Zuk ere izan duzu harri handiekin probatzeko modurik edo aukerarik?\nPisu handietara joateko mutil handia izan behar duzu. 200 kilo erraz jasotzeko ehun kilo pasatuak izan behar dituzu, mutil sendoa izan behar duzu, bestela ezinezkoa da. Etxe bat eraikitzerakoan bezala, oinarri ona izan behar duzu, pilare onak… Ni beti 75-80 kilo artean ibili izan naiz eta ez daukat pisu horiek altxatzeko gairik, ezinezkoa da… Gaia izanez gero gustura saiatuko nintzateke! Nik altxatu dudan handiena 177 kilokoa izan da, txapelketa bat prestatzen. Ez nuke askoz gehiago altxatuko igual! Beti izan dut begi bistan 200 kiloko zenbaki borobil hori, baina ez naiz saiatu ere egin… beti txapelketak izan ditugu, dela Nafarroakoa, dela Euskadikoa, hori ere polita da eta ez dugu beste harri handiagoetan zentratzeko modurik izan, eta hori ere beharrezkoa da.\n«Etxauriko harria da kuttunena niretzat»\nJosetxo URRUTIA, harri-jasotzailea\nEuskal Herriko txapelketan ere aritzen zara, baina hor txapela garesti egonen da…\nHor harri-jasotzaile gehiago ari dira eta maila handikoak gainera… Hori futbolean Europa League jokatzea bezala da eta ni, ez nuke erregionalekoa esango, baina bigarren mailakoa naiz horien artean. Euskadiko txapelketan lehiatu naiz, baina zaila izaten da hor aurrean ibiltzea. Denak ez dira Izeta, baina denek maila handia daukate.\nHarri txikiekin aritzen zara, zein da gehien gustatzen zaizuna…\nIgual zilindrikoa aipatuko nuke, ehun kiloko zilindro zaharrarekin oso gustura aritzen naiz.\nHan eta hemengo herrietako eta auzoetako erakustaldietan eta apustuetan, harri bereziak ere izaten dira, forma berezikoak… Zein izan da orain arte topatu duzun bereziena? Eta altxatzeko zailena?\nNiretzat kuttunena Etxauriko harria dela esango nuke. Igeldoko harriaren antzekoa da, 136 kilokoa, eta nahiko konplejoa da altxatzeko, baina horretaz gain, herriko jendeak oso ongi hartzen ninduen eta gustura sentitzen nintzen herri horretan. Ez harriarengatik hutsa, herriak egiten dizun harrera ere polita da. Igeldokoa ere berezia da, altxatzeko harri zaila da, Donostian zaude, telebista pila bat inguruan, oihartzun handiagoa dauka beharbada, baina niretzat kuttunena Etxaurikoa da. Eta altxatzeko zailena Igeldokoa da niretzat, gorputzez luze xamarra izatea eskatzen baitu eta ni ez naiz hala.\nHarri-jasotzen ez ezik, ingude altxatzen ere aritzen zara… Nafarroako eta Euskal Herriko txapeldun izan zara modalitate horretan… Harri-jasotzearekin konparatuta erabat teknika ezberdina beharko da…\nOso esplosiboa da bai, minutu eta erdiko lana, baina entrenatzeko errazagoa da. Nire kasuan harri-jasotzeko entrenamenduaren oinarria hor daukazu, fondoa… teknika pixko bat garatu eta gustura aritu naiz, ongi moldatu naiz. Euskal Herrikoa behin irabazi nuen, 2015ean, bi urtez kolpe bakarrera gelditu nintzen txapeldunorde, baina Nafarroako txapela zazpi aldiz lortu dut.\n«Pentatloiak tentatzen nau, erakargarria ematen du»\nGurdi-jokoan ere aritua zara txapelketetan… Zer moduz? Kanpotik ikusita, behar bada gogorrena ematen du…\nHor ere Nafarroako bi txapel lortu ditut eta Euskadikoan behin parte hartu nuen, baina lehen esan dizudana: hor gurdia eramateko zaldi handiak zeuden! Iparraldeko kirolariek lehia handia ematen dute modalitate honetan, Lapurdiko bat bada oso ona, Ousmane Drame bizkaitarra ere hor dabil indartsu azken urteetan… Halere, ez nuke esango gogorrena denik, niretzat harri-jasotzea gogorragoa da. Sokatira ere probatu dut, urte bat egin nuen Berriozarrekin, hasi berriak zirenean, eta hori ere nahiko gogorra izan zen: ez zara zu bakarrik ari, taldearekin batera aritu behar duzu, esperientzia gazi-gozoa izan zen.\nBeste modalitaterik ere probatu duzu? Edo probatzeko asmorik? Pentatloia ere hor ageri da azken urteetan indartsu…\nTxingekin ere aritu naiz. Nafarroako txapelketan aritu izan naiz, baina hirugarren postutik ez naiz pasatu, ez ditut esku onak horretarako… Pentatloiak tentatzen dit, erakargarria ematen du: kirol ezberdinak biltzen ditu eta horietako bat baino gehiago probatua naiz eta eginen nuke proba. Joan den urtean Baionan Euskal Herkulea proba antolatu zuten, zortzi kirol bilduz, eta gustatu zitzaidan esperientzia. Gogorra izan zen, baina polita. Iparraldeko sei kirolari eta Nafarroako bi izan ginen. Lasto altxatzea ere sartua zen eta inoiz probatu gabea nintzenez, sekula entrenatu gabea, hor galdu nuen dexente. Sufritu nuen baina gustatu zitzaidan, erakargarria iruditu zitzaidan.\nBitxikeri bezala, patinatzea ere gustuko omen duzu… Itxura batean, ez dirudi herri kirolak eta patinajeak zerikusi handirik dutenik…\nPixko bat ibiltzen naiz patinatzen bai, gurpil gainean, izotz gainean probatu dut eta ez zait gustatzen. Ez dauka herri-kirolarekin batere zerikusirik, egia da, baina garai batean ikastaroren bat egin nuen, probatu nuen eta gustatu egin zitzaidan… Probatu gabe ez dago jakiterik eta probatu eta gustatzen baldin bada, aurrera!\n«Bitxia dirudi baina patinatzea ere asko gustatzen zait»\nEtorkizunera begira zer asmo dituzu kirol arloan?\n[Arnasa sakon hartu du, pentsakor] 44 urte beteak dauzkat eta hogei urte egin ditut herri kirolean, bere apalean, egin ditudan markak hobetzea zail ikusten dut. Orain, niri plaza beti gustatu izan zait eta etorkizunean ere gustako zait seguraski. Beraz, urte batzutan behinik behin plazan disfrutatzen segitzea gustatuko litzaidake. Plazara joan, daukazun guztia eman, norbere buruarekin eta lanarekin gustura gelditu, ikusleak gustura daudela ikusi… hori gauza ederra da niretzat.\nZein izan da herri kirolak utzi dizun oroitzapenik gozoena?\nPisu bikoitzean apustua jokatu nuen 2016ko abenduaren 3an, Nafarroako Egunean, Lasarteko Urtzi Telleriaren aurka. Gogorra izan zen prestakuntza, baina beharbada herri kirolean izan dudan momenturik ederrena izan zen. Ez irabazi nuelako bakarrik, hori ere ongi dago, gustura gelditu nintzen egindako lanarekin. Gorabeherak izan nituen, orduan aita ingresatua neukan minbiziarekin, badakizu, burua bi aldetan daukazu aldi berean… berari eskaini nion garaipena. Momentu berezia izan zen nire bizitzan eta nire bizitzako momenturik onena kirol ibilbidean. Aita ere gustura gelditu zen eta betirako hor gelditzen diren oroitzapenak dira.


Previous Article Barakaldo:Un año largo de cabezonería y resistencia: 4 desalojos y aquí seguimos\nNext Article Marxoaren 29an ikasleon eskubideen alde mobilizatzera deitu dute\nX Gazte Martxa '07\nGaur Laudion egin den prentsa agerraldi batean Gazte Martxa '07 ren aurkezpena egin dute. Hainbat gazte izan da bertan, euskal gazteria independentistaren ekimen erraldoia aurkezten. Betagarri taldeak egin du aurtengo martxaren abestia, eta taldeko kideak ere aurkezpenean izan dira.\nGazte Martxaren aurkezpen oharra:\nGure izarra independentzia!!!\nGaztetxeak, gazte komunikabide alternatiboak, ikasle borrokak,... Azken urteetan euskal gazteriak makina bat dinamika jarri ditu mahai gainean gazteok ukatuak ditugun eskubideak borrokatu eta alternatibak plazaratzeko asmoz. Gazteok zer esan handia dugu gaur egun herri honek bizi duen errealitatearen inguruan eta beharrezkoa duen iraultzarako bitartekoak eraiki ditugu errebeldiaz eta ilusioz.\nBaina proiektu guzti hauek ezin ditugu ulertu independentziaren norabidean ez baldin badira. Independentzia da euskal gazteon eskubideak bermatuko dituen eta gure bizimodua era askean garatu ahal izateko bitartekoak eskainiko dituen proiektu bakarra.\nAzkenaldian, batzuen aldetik, saiakera berezia egoten ari da independentziaren proiektua zapuztu eta garatu ahal ez izateko, eta beraien makinaria guztia martxan jarri dute gazteon ilusiorekin amaitu eta jarrera sumiso eta indibidualismoan eror gaitezen. Noiz eta urteetan zehar herri honek bizi izan duen eta bizi duen gatazka politikoa gainditzeko aukera errealak dauden honetan.\nHorregatik, euskal gazte independentistok herri honen garapenean gure ekarpena egiten jarraitu eta apirilaren 6an gure izarraren bila abiatuko gara. 3 egunetan zehar milaka gazte batuko dituen gazte martxa jarriko dugu abian helburu argi batekin: gure izarra den independentzia irudikatzea.\nMartxari hasiera 6an Arabako Untzaga herrian 12:00tan egingo dugun ekitaldi batekin emango diogu eta 3 egunetan zehar herri desberdinetatik pasako gara 8an Laudion, aberri egunaren testuinguruan, gure izarra topatu eta gazte herri independentea irudikatuz. Ondorioz, martxak 3 etapa izango ditu:\n6an Untzagatik Mendeikara.\n7an Mendeikatik Okondora.\n8an Okondotik Laudiora.\n3 egunetan zehar, martxa ekimen ugarirekin osagarrituko dugu: ikusentzunezkoak, ekitaldiak, jokoak, hitzaldiak, kontzertuak,? eta azken egunean, Laudion, amaiera emango diogu 20:00tan burutuko dugun ekitaldi batekin eta ondoren egongo diren kontzertuekin. Kontzertuan honako taldeek parte hartuko dute:\nOliba gorriak, Kop, Kaotiko, Los Delincuentes eta Betagarri. Bide batez, aurtengo gazte martxarako Betagarrik egin duen abestia aurkeztu nahiko genuke eta euskal gazteri osoa animatu eros eta zabaldu dezan.\nGazte martxako bonoaren prezioa 33Etakoa izango da eta bertan akanpatzeko aukera, gosariak, Laudioko bazkaria eta kontzertuetarako sarrera barnebilduko dira. Bestela, kontzertuetarako sarrera 15Etakoa izango da eta egunean bertan 18E.\nHonengatik guztiagatik, euskal gazteri osoa animatu nahi dugu gazte martxarekin bat egiteko eta independentziaren bidean indarrak biltzen joateko. Klasetik, lantegitik, gaztetxetik,... bakoitza bere eremutik, baina guztiok izar amankomun baten bila, independentzia.\nHilabete honetan zehar Euskal Herriko herri eta auzo guztietan martxaren berri ematen jarraituko dugu hitzaldiak, gazte egunak, mobilizazioak, bertaratzeko autobusak,... eta bestelako hainbat ekimen antolatuz. Eta nazioartean ere, bira bat egingo dugu bertatik ere ekarpen handia egin behar delako independentziaren norabidean, Europa ezkerretik eraikitzeko bidean eta estaturik gabeko nazioen arteko elkarlanean. Hilabete honetan zehar nazioartetik egingo dugun bira honek martxan ere bere isla edukiko du munduko gazte antolakunde desberdinen agerpenarekin.\n·Horregatik jarraitu dezagun lanean eta jarraitu dezagun independentziari ateak zabaltzen.


Irungo II. Komiki Azoka — Eibar.ORG | Eibarko peoria\nHemen zaude: Hasiera / Blogak / e-gorblog / Irungo II. Komiki Azoka\nIrungo II. Komiki Azoka\ne-gor 2009/12/02 23:30\nZubi honetako lehen hiru egunetan izango da, ekitaldiz beteta\nIazko lehenengo edizioaren ondoren, aurten berriz ere egingo dute Irungo Komiki Azoka, Irungo Udalak, Martindozenea Gaztelekuak eta PokerFace komiki-elkarteak antolatuta. Abenduaren 5etik 7ra egongo da irekita Irungo Zabaltza Plazan, 10:00etatik 14:00etara eta 16:00etatik 22:00etara.\nJarraian duzue ekitaldien zerrenda eta egitaraua, informazio gehiagorako http://www.komikirun.com.\nPokerFace elkarteko egileak: Jorge Madejón, Garbiñe Martiarena, Jose Manuel Enrique (JMES), Gorka Ortega (McKana), Arkaitz González eta Mikel Thomen (Quet)\n12:00: Cowboy Bebop (seriearen lehen pasarteak)\n20:00: Death Note (seriearen lehen pasarteak)\n10:00: Samurai Champloo (seriearen lehen pasarteak)\n12:00: Gun x Sword (seriearen lehen pasarteak)\n20:00: Ergo Proxy (seriearen lehen pasarteak)\n10:00-11:00: Tortugas Ninja (seriearen lehen pasarteak)\n11:00-12:30: Chicho Terremoto (seriearen lehen pasarteak)\n12:30: Dragon Ball (Cell-en saga amaiera)\n20:00: Le Chevalier D´Eon (seriearen lehen pasarteak)\nJoseba Basalo (Aletako editorea)\n10:00: Marrazki-tailerra: Izaki fantastikoak diseinatzea.\n10:00: Magic - The Gathering jokorako sarrera-partidak.\n10:00: "Zombies" mahai-jokorako sarrera-partidak.\n10:00: "Marvel Heroes" mahai-jokorako sarrera-partidak.\n11:00: Ipuinetako pertsonaiak birziklatutako materialez sortzeko tailerra (adin guztietarako).\n11:00: Bisita gidatuak erakusketetara.\n11:30: Marrazki-tailerra: Superbilauak sortzea.\n12:00: Bisita gidatuak erakusketetara.\n12:30: Marrazki azkarreko lehiaketa (20 minutu): Diseinatu ezazu superbilau original bat (epaimahaia: PokerFace).\n16:00: Marrazki-tailerra: Zientzia fikziozko ibilgailuak diseinatzea.\n16:00: Superheroiak birziklatutako materialez sortzeko tailerra (adin guztietarako)\n16:00-19:00: Xbox 360 Street Fighter 4 Torneoa, sailkapen-txanda (antolatzailea: NKPlayers).\n16:10: Evora bideojokoaren aurkezpena, hitzaldia eta galdera saioa bideojokoei buruz (emaleak: Imanol Pinelo eta Imanol Toro, Ingumak taldekoak, Evoraren sortzaileak).\n17:00: Marrazki azkarraren lehiaketa (20 minutu): Diseinatu ezazu Zientzia Fikzioko pertsonaia bat (epaimahaia: Joseba Basalo argitaratzailea, Jordi Bayarri marrazkilaria, Jose Fonollosa marrazkilaria).\n17:00-19:00: Magic - The Gathering Torneoa.\n18:00: Aurkezpena, hitzaldia eta saioak aretoko egile gonbidatuekin: Joseba Basalo (editorea), Jordi Bayarri (marrazkilaria) eta José Fonollosa (marrazkilaria)\n10:00: Marrazki-tailerra: Fantasiazko heroien pertsonaiak diseinatzea.\n10:00: Plastilinaz modelatzeko tailerra (gazteentzako eta helduentzako).\n10:00: Carcassone mahai-jokorako sarrera-partidak.\n10:00-13:00: Heroclix-erako sarrera-partidak.\n11:00-13:00: Xbox 360-eko The Broken Bond Naruto torneoa\n11:30: Marrazki-tailerra: Objektu bizigabeei bizia ematea: Emaiezu bizia nahi dituzun objektu guztiei (mahai bat, auto bat eta abar animatzea)\n12:30: XL Marrazki-tailerra.\n13:00: Bisita gidatuak erakusketetara.\n16:00-19:00: Xbox 360 Street Fighter Torneoko finala (antolatzailea: NKPlayers).\n16:10: 3D aurkezpena eta hitzaldia: Óscar Manrique.\n17:00: Marrazki azkarreko lehiaketa (20 minutu): Diseinatu ezazu fantasiazko heroi baten pertsonaia (epaimahaia: PokerFace elkartea).\n17:00-19:00: Heroclix Torneoa.\n18:00-20:00: PokerFace aldizkari berriaren aurkezpena, marken eta marrazkien hitzaldiak eta saioak. PokerFace egileak: Garbiñe Martiarena, McKana, Jorge Madejón, Jose Manuel Enrique (JMES), Mikel Thomen eta Arkaitz González.\n10:00: Marrazki-tailerra: Animaliak gizakitzea.\n10:00: Colonos del Catanerako sarrera-partidak.\n10:00: Heroclix joko libreko partidak.\n10:00: Yu-Gi-Oh! jokorako sarrera-partidak.\n12:00: Ipuinetako pertsonaiak birziklatutako materialez sortzeko tailerra (adin guztietarako).\n12:00: Marrazki-tailerra: Pertsonaia izugarriak diseinatzea.\n16:00: Plastilinaz modelatzeko tailerra (haurrentzako).\n16:00: Marrazki azkarreko lehiaketa (20 minutu): Diseinatu ezazu izaki izugarri bat (epaimahaia: PokerFace elkartea).\n16:00-18:00: Colonos del Catán Torneoa.\n16:00: Heroclix joko libreko partidak.\n16:00: Magic - The Gathering joko libreko partidak.\n16:00-20:00: Super Nintendoren Super Mario Kart Torneoa (antolatzailea: NKPlayers).\n17:00: Manga marrazki-tailerra: Manga estiloko pertsonaiak diseinatzea.\n18:00-20:00: Astelehen arratsaldeko izarren lehiaketa, parte-hartzaileentzako galdera eta proba ugarirekin


Zure ekarpena | Exposición\n“Nire seme-alabek eta belaunaldi berriek bihotz garbia eta balio sendoak izan ditzaten eta hemen bizi ahal izan daitezen, guk sufritu duguna jasan gabe, nire aletxoa jartzeko ideiak indar handia du niretzat”.\nBiktimen elkarteek, bakezaleek bezala, denborarekin gizarteak terrorismoari aurre egitea lortu zuten. Borroka ezberdin horretan, askatasun eta demokrazia balioak defendatu zituzten, ETAk euren pertsonengan erasotzen zituenak. Era berean, giza izaera itzuli zien biktimei, eta, beraz, aintzatetsi egin zituzten, eta gizartea haiengan ikusi zen. Gizakiarekiko errespetu hori, gaur egun, gure garaiko herritarrei laguntzen dieten prozesu eta arazo askotan proiektatzen da. Biktimen esperientzia etorkizuneko tresna bihurtu da, gizarte hobea eta guztiontzako herrialdea osatzeko.\nOtsailaren 22ko telegramak, kartelak eta mezuak\nFernando Buesaren eta Jorge Diezen hilketaren ondorengo orduetan, ezin konta ahala babes eta dolumin agertu ziren. Horren erakusgarri izan ziren, batetik, ikasle askok atentatuaren lekuan bertan utzitako mezuak, eta, bestetik, familiak kontsolatzeko eta hilketa lazgarri haiek gaitzesteko iritsi ziren ehunka telegramak.\nArgazkiak: Raúl Fijo\nGaur ere zure ekarpena oso baliotsua da.\nErakusketa honetan Fernando Buesa nor zen eta bere izena daraman fundazioak nola lan egiten duen ikusi ondoren:\nZure ustez, zein ekarpen egin dezakezu bakean bizi ahal izateko?\nZein da zure aletxoa etorkizuneko belaunaldiei gizarte hobea uzteko?


13:27, 27 azaroa 2017ko berrikusketa\n151 bytes added , Duela 4 urte\n13:22, 27 azaroa 2017ko berrikusketa (aldatu)\n13:27, 27 azaroa 2017ko berrikusketa (aldatu) (desegin)\n'''Silikato argiak''' edo '''ez-ferromagnesianoak''' gehienetan kolore argia eta 2,7 inguruko pisu espezifikoa dute, silikato ferromagnesianoena baino txikiagoa. Diferentzia hauek [[burdina]] (Fe) eta [[magnesio]]<nowiki/>aren (Mg) presentziaren menpekoak dira. Silikato argiak [[aluminio]] (Al) , [[potasio]] (K) , [[kaltzio]] (Ca) , eta [[sodio]]<nowiki/>aren (Na) kantitate aldakorrak dituzte, baina ez dute ia Magnesiorik ezta burdinik.\n[[Fitxategi:Mineral Feldespato GDFL008.JPG|thumb|Feldespatoa]]\n=== Buztin mineralak ===\nBuztina xafla egitura duten mineral konplexuak deskribatzeko erabiltzen den terminoa da. [[:es:Arcilla|Buztin mineralak]] oso pikor finak dituzte eta bakarrik ikusi daitezke mikroskopioaren bidez. Filosilikatoa da. Beste silikatoen meteorizazio kimikoaren produktu dira. Horrenbestez, lur azaleko materiala osatzen duten portzentai handia dira buztin mineralak. Butzin mineralak [[Arroka sedimentario|arroka sedimentarioen]] bolumenaren erdia dira. Hauek bustita daudenean textura karakteristikoa dute, xafla egitura eta geruzen arteko lotura ahulengatik sortzen dena. Buztin mineralak ohikoak dira pizarretan, [[Lutita|lutitetan]] eta beste arroka sedimentarioetan. Oso pikor finak dituzte, baina oso geruza lodiak eta estratoak sor ditzazkete.\n[[Fitxategi:DEPOSITOS DEL MIOCENO TARDIO,ARCILLA DORADA - panoramio.jpg|thumb|Buztina.]]\nButzin mineralen artean ohikoenetako bat kaolinita da, portzelana eta paper "satinatua" egiteko erabiltzen da. Gainera buztin mineral batzuk ur kantitate handiak xurgatzen dituzte eta puxtu egiten dira. Mundu komertzialan adibidez, batidoak loditzeko aditibo moduan erabiltzen da.


LABORAL Kutxak programa berri batean parte hartzen du enpresei I+G+b finantzatzen laguntzeko — LABORAL Kutxa\nLABORAL Kutxak programa berri batean parte hartzen du enpresei I+G+b finantzatzen laguntzeko\n7 otsaila, 2017 | argitaratuta LABORAL Kutxa\nEnpresek berritu beharra dutenez lehiakorragoak izateko, LABORAL Kutxak, beste behin, bidea erraztu nahi die. Hori dela-eta, I+G+b proiektuak finantzatzea laguntzeko programa berri batean parte hartzen du. Programa Eusko Jaurlaritzak, Finantzen Euskal Erakundeak, finantza-erakundeek eta Elkargik jarri dute abian, eta 200 milioi euroko inbertsioa egitea aurreikusten da.\nPrograma aurkezteko jardunaldia Miramongo Parke Teknologikoan egin zen, eta Gipuzkoako 80 enpresako ordezkariak bertan izan ziren I+G eta energia-eraginkortasuneko proiektuak finantzatzeko erreminta horretan interesatuta zeudelako. Teknologia, Berrikuntza eta Lehiakortasuneko sailburuordea den Estibaliz Hernaezek esan zuen tresna horiek ezinbestekoak direla Euskadiko enpresak lehiakorrak izateko.\nPrograma Eusko Jaurlaritzak bultzaturiko Zientzia, Teknologia eta Berrikuntza Planean kokatzen da, eta berrikuntzaren eragozpen nagusia arintzen ahaleginduko da: finantzaketa-iturririk eza, Euskadin dauden enpresen %37,6aren arabera.\nZer-nolako proiektuk izango dute diru-laguntza?\n-Ikerketa, garapen eta berrikuntzako proiektuak\n-Energia-eraginkortasunen neurriei buruzko proiektuak\n-Industria-sektoreko enpresa pribatuak\n-Ikerketa kooperatiboko zentroak, Teknologiaren Euskal Sarera adskribatuak\nNork jarriko du finantzaketa?\n-Finantzen Euskal Erakundeak\n-Erakunde kolaboratzaileak (tartean LABORAL Kutxa)\nMailegu-eragiketak medio gehienez finantzatu beharreko zenbatekoa: 5 milioi euro. (Interes-tasa aldakorra, kostua gehienez urtebeterako Euriborra gehi %2ko diferentziala).\nPrograman Eusko Jaurlaritzak 30 milioi euroko zuzkidura jarriko du, mailegu-eragiketei bermeak emateko.\nGehienezko epea: 10 urte, eta aukerako bi urteko gabealdia gehienez.\nEz da komisiorik aplikatuko maileguaren nominalaren gainean.\nEnpresek beren funtsak jarri beharko dituzte; hau da, gutxienez inbertsio osoaren laurdena.